[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 3.12.2008

COM(2008) 814 τελικό

2008/0230 (COD)

Πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

περί της συμμετοχής της Κοινότητας σε ευρωπαϊκό ερευνητικό πρόγραμμα μετρολογίας το οποίο έχουν αναλάβει διάφορα κράτη μέλη {SEC(2008)2948}

{SEC(2008)2949}

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Πλαίσιο της πρότασης |

110 | 1.1. Στόχοι Σκοπός της παρούσας πρότασης, η οποία βασίζεται στο άρθρο 169 της Συνθήκης ΕΚ, είναι η θέσπιση Ευρωπαϊκού Ερευνητικού Προγράμματος Μετρολογίας (ΕΕΠΜ) το οποίο θα συγκεντρώνει 22 εθνικά ερευνητικά προγράμματα μετρολογίας με στόχο τη βελτίωση της αποδοτικότητας και της αποτελεσματικότητας της δημόσιας μετρολογικής έρευνας. Έχει ως στόχο να συμβάλει στην οικοδόμηση του Ευρωπαϊκού Χώρου Έρευνας μέσω του καλύτερου συντονισμού, έτσι ώστε να αντιμετωπιστούν κοινές ευρωπαϊκές προκλήσεις, να αυξηθεί ο αντίκτυπος των προγραμμάτων αυτών και να αρθούν οι φραγμοί μεταξύ των εθνικών προγραμμάτων. Στο πρόγραμμα συμμετέχουν τα εξής κράτη μέλη ή συνδεδεμένες με το 7ο πρόγραμμα-πλαίσιο (7ο ΠΠ) χώρες: Αυστρία, Βέλγιο, Τσεχική Δημοκρατία, Δανία, Εσθονία, Φινλανδία, Γαλλία, Γερμανία, Ουγγαρία, Ιταλία, Κάτω Χώρες, Πολωνία, Πορτογαλία, Ρουμανία, Σλοβακία, Σλοβενία, Ισπανία, Σουηδία και το Ηνωμένο Βασίλειο, καθώς και η Νορβηγία, η Ελβετία και η Τουρκία. Το Ινστιτούτο Υλικών και Μετρήσεων Αναφοράς του Κοινού Κέντρου Ερευνών της Ευρωπαϊκής Επιτροπής δύναται να είναι εταίρος του προγράμματος. Η πρωτοβουλία αυτή εξαγγέλθηκε στο ειδικό πρόγραμμα «Συνεργασία» του 7ου ΠΠ. Για την πρωτοβουλία ΕΕΠΜ προβλέπεται εθνική συνεισφορά 200 εκατομμυρίων ευρώ από τα συμμετέχοντα κράτη, συμπεριλαμβανομένης ευελιξίας σε εθνικό επίπεδο μέχρι ποσοστού 50% της εθνικής συνεισφοράς, και αναμένεται κοινοτική συνεισφορά 200 εκατομμυρίων ευρώ. 1.2. Αιτιολόγηση της πρότασης Το πεδίο της μετρολογίας είναι σχεδόν αφανές, και όμως είναι απαραίτητο για τη διευκόλυνση του σύγχρονου εμπορίου και των επικοινωνιών. Η μετρολογική έρευνα έχει έντονο χαρακτήρα δημόσιου αγαθού και αποτελεί κύρια δραστηριότητα στήριξης των κυβερνητικών ρυθμίσεων και της τυποποίησης. Όλες οι μεγάλες οικονομικές δυνάμεις παγκοσμίως αναγνωρίζουν ότι η έρευνα και ανάπτυξη (Ε&Α) στη μετρολογία έχει κρίσιμη σημασία για τη μακροπρόθεσμη οικονομική ανάπτυξη. Στο πλαίσιο αυτό, η Ευρώπη αντιμετωπίζει το αποκαλούμενο «δίλημμα της ευρωπαϊκής μετρολογίας», δηλ. τη διαρκή ευθυγράμμιση των προσπαθειών της μετρολογικής έρευνας με τις ανάγκες της κοινωνίας, οι οποίες έχουν καταστεί απαιτητικότερες, πολυπλοκότερες, και αξιώνουν κατ’ επέκταση περισσότερους πόρους, ενώ ταυτόχρονα εξακολουθούν να εξυπηρετούν τις υφιστάμενες «παραδοσιακές» απαιτήσεις χωρίς νέους ή πρόσθετους πόρους. Η προσέγγιση η οποία περιγράφεται στο σημείο αυτό συνίσταται στην αύξηση των διαθέσιμων πόρων και μπορεί να στεφθεί με επιτυχία μόνο εάν λάβει πλήρως υπόψη τα υφιστάμενα εθνικά συστήματα και τα ενσωματώσει σε ένα πραγματικό ευρωπαϊκό πρόγραμμα, το οποίο θα πρέπει να οδηγήσει σε πραγματική τομή και σε εκσυγχρονισμό των υφιστάμενων εθνικών συστημάτων. Το ΕΕΠΜ αποτελεί έναν τρόπο περιορισμού της αλληλεπικάλυψης των προσπαθειών και ανάδειξης κοινών φιλοδοξιών μέσω περισσότερο διαφοροποιημένων κατά χώρα θεματολογίων. |

120 | 1.3. Γενικό πλαίσιο Οι παράγοντες της ευρωπαϊκής μετρολογικής έρευνας συνιστούν μια εξειδικευμένη κοινότητα η οποία συνδέεται με χαλαρούς δεσμούς με ερευνητικούς οργανισμούς ή πανεπιστήμια. Είναι σε μεγάλο βαθμό κατακερματισμένη, καθώς περιλαμβάνει λίγα κέντρα αριστείας παγκόσμιου κύρους, τα οποία θα ωφελούνταν από τον ευρύ ανταγωνισμό σε διεθνές επίπεδο. Το ευρωπαϊκό δυναμικό στον τομέα της μετρολογικής έρευνας δεν αξιοποιείται πλήρως. Απαιτείται κοινή δράση μεταξύ των κρατών μελών και της Κοινότητας, προκειμένου να εξασφαλισθεί μια σύγχρονη ερευνητική προσπάθεια στον τομέα της μετρολογίας. |

130 | 1.4. Ισχύουσες διατάξεις στον τομέα που καλύπτει η πρόταση Παρότι η ευρωπαϊκή κοινότητα μετρολογικής έρευνας διαθέτει πρόσβαση σε ορισμένα προγράμματα τα οποία προβλέπονται από το πρόγραμμα-πλαίσιο, επί του παρόντος δεν υφίσταται συγκεκριμένο σύστημα για την κάλυψη των μετρολογικών αναγκών. Η πρωτοβουλία ΕΕΠΜ αντιμετωπίζει αυτή την έλλειψη συντονισμένης δράσης παρέχοντας ένα πρόγραμμα «από τη βάση στην κορυφή», ειδικά προσαρμοσμένο στις ανάγκες της μετρολογίας.. Το κοινό πρόγραμμα ΕΕΠΜ δίνει το πηδάλιο στα Εθνικά Ινστιτούτα Μετρολογίας (ΕΙΜ). |

140 | 1.5. Συνέπεια με τις λοιπές πολιτικές και τους λοιπούς στόχους της Ένωσης Οι γενικοί στόχοι πολιτικής της πρωτοβουλίας είναι να ενισχύσει την ικανότητα της ΕΕ να επιτύχει υψηλούς στόχους πολιτικής και να ανταποκριθεί στις μεγάλες προκλήσεις που θα αντιμετωπίσει τα επόμενα χρόνια: να συμβάλει στην επίτευξη των στόχων της αναθεωρημένης στρατηγικής της Λισαβόνας· ειδικότερα, να επενδύσει περισσότερο και με καλύτερο τρόπο στη γνώση υπέρ της ανάπτυξης και της απασχόλησης· να συμβάλει στην υλοποίηση του ΕΧΕ· να βοηθήσει την Ευρώπη να ανταποκριθεί αποτελεσματικότερα σε καίριες κοινωνικές προκλήσεις, όπως η προστασία του περιβάλλοντος, η υγειονομική περίθαλψη, η ασφάλεια των τροφίμων και η δημόσια ασφάλεια. |

2. Διαβουλεύσεις με τα ενδιαφερομενα μερη και αξιολόγηση των εναλλακτικων επιλογων |

2.1. Διαβουλεύσεις με τα ενδιαφερόμενα μέρη |

211 | Μέθοδοι διαβούλευσης, κύριοι κλάδοι-στόχοι και γενικά χαρακτηριστικά των συνομιλιητών Μια οργανωτική ομάδα για την εκτίμηση των επιπτώσεων συνεδρίασε την 1η Ιουλίου 2008, ενώ συστάθηκε επίσημη διυπηρεσιακή ομάδα (ISG) για τη γενική πρωτοβουλία, η οποία συνεδρίασε στις 31 Ιουλίου και στις 25 Σεπτεμβρίου 2008. α) Διαδικτυακή διαβούλευση Στο πλαίσιο των διαβουλεύσεων με τους ενδιαφερομένους, η Επιτροπή διεξήγαγε διαδικτυακή έρευνα μεταξύ 7 Μαΐου και 8 Ιουλίου 2008. Στη διαδικτυακή έρευνα καταγράφηκαν συνολικά 162 απαντήσεις , εκ των οποίων 64% (104 απαντήσεις) δόθηκαν εξ ονόματος κάποιου οργανισμού και 36% σε ατομική βάση. Από όσους συμμετείχαν εξ ονόματος οργανισμού, οι περισσότεροι προέρχονταν από εμπορικούς φορείς με λιγότερους από 250 υπαλλήλους (26%), εμπορικούς φορείς με περισσότερους από 250 υπαλλήλους (21%) και ανώτατα εκπαιδευτικά ιδρύματα (18%). Οι ερωτηθέντες που απάντησαν ασχολούνταν κατά κύριο λόγο με τη μετρολογική έρευνα (54%) ή με την υιοθέτηση και τη χρήση μετρολογίας (28%). β) Ανοικτή συνεδρίαση ενδιαφερομένων – 25 Ιουνίου 2008 Εκτός από τη διαδικτυακή διαβούλευση, στις 25 Ιουνίου διοργανώθηκε ημερίδα εργασίας για διαβούλευση με τους ενδιαφερομένους. Στην ημερίδα εργασίας συμμετείχαν 32 άτομα από οκτώ διαφορετικές χώρες και διάφορους διεθνείς οργανισμούς και διάφορα ΕΙΜ. |

212 | Σύνοψη των απαντήσεων και τρόπος κατά τον οποίο ελήφθησαν υπόψη Οι απαντήσεις οι οποίες δόθηκαν κατά τη διαδικτυακή διαβούλευση και στη διάρκεια της ανοικτής συνεδρίασης των ενδιαφερομένων ελήφθησαν επίσης υπόψη στην εκτίμηση των επιπτώσεων και κατά την κατάρτιση της πρότασης. |

2.2. Εναλλακτικές επιλογές πολιτικής και σύγκριση μεταξύ τους Οι εναλλακτικές επιλογές ανάληψης κοινοτικής δράσης κατευθύνονται από τη φιλοσοφία και τους παρεμβατικούς μηχανισμούς του 7ου ΠΠ. Εκτός από την περίπτωση της «μη ανάληψης δράσης», οι επιλογές αυτές αφορούν είτε άμεσες είτε έμμεσες κοινοτικές δράσεις (χρηματοδότηση της έρευνας) βάσει του 7ου ΠΠ, οι οποίες αντιστοιχούν στην επικρατούσα λογική περί εθνικής παρέμβασης σχετικά με τον ερευνητικό προγραμματισμό σε διάφορα κράτη μέλη. Οι εναλλακτικές επιλογές φέρουν τις ακόλουθες ονομασίες βάσει των κύριων χαρακτηριστικών τους: Επιλογή πολιτικής 1: «Μη ανάληψη περαιτέρω κοινοτικής δράσης»· διατήρηση της υφιστάμενης κατάστασης, δεν απαιτείται περαιτέρω δράση σχετικά με ΕΕΠΜ – ενδέχεται να οδηγήσει σε διακυβερνητική προσέγγιση. Επιλογή πολιτικής 2: «Κοινοτική έμμεση δράση από τη βάση στην κορυφή – ήπιος συντονισμός»· στο πλαίσιο προγραμμάτων και θεμάτων του 7ου ΠΠ (προγράμματα «Συνεργασία» – «Ικανότητες»). Ο σκοπός είναι η χρησιμοποίηση του μηχανισμού ERA-NET και/ή του μηχανισμού ERA-NET Plus, καλύπτοντας όμως μεμονωμένα ζητήματα ανά θέμα και, όσον αφορά το ΠΠ, ανά μέρος προγράμματος (επιλογή της «συνήθους κατάστασης») Επιλογή πολιτικής 3: «Κοινοτική έμμεση δράση από την κορυφή στη βάση»· επανένταξη του θεματικού τομέα της μετρολογίας στο ΠΠ υπό το 7ο ΠΠ ή κατά την προετοιμασία του 8ου ΠΠ με την επαναφορά ενός κοινοτικού προγράμματος για τη μετρολογία. Επιλογή πολιτικής 4: «Άρθρο 169 – ενοποίηση προγραμμάτων μέσω κοινοτικής έμμεσης δράσης»· ανάληψη κοινοτικής δράσης για την επίτευξη της ενοποίησης των προγραμμάτων των κρατών μελών μέσω του άρθρου 169, όπως αναφέρεται στο ειδικό πρόγραμμα «Συνεργασία» του 7ου ΠΠ. Επιλογή πολιτικής 5: «ΚΚΕρ – άμεση δράση»· υλοποίηση ενιαίου ευρωπαϊκού ερευνητικού προγράμματος μετρολογίας μέσω του Κοινού Κέντρου Ερευνών για την κάλυψη των μετρολογικών αναγκών σε ευρωπαϊκό επίπεδο. Η διαφορά μεταξύ των πέντε αυτών εναλλακτικών επιλογών έγκειται στην οργάνωση της κοινοτικής παρέμβασης – είτε ως άμεση είτε ως έμμεση δράση. Τα κύρια χαρακτηριστικά κάθε επιλογής πολιτικής αναλύονται εκτενώς στις επόμενες ενότητες. Εάν επιλεγεί η επιλογή πολιτικής 1, η υφιστάμενη κατάσταση ενδεχομένως θα μεταβληθεί λόγω της απουσίας κοινοτικής πολιτικής και/ή οικονομικής παρέμβασης (ERA-NET ή άλλων συντονιστικών μέσων). Το πιθανότερο είναι να επιδεινωθεί, αφού τα κράτη μέλη θα επενδύσουν λιγότερο στον τομέα της μετρολογικής έρευνας, καθώς ο τομέας αυτός δεν φαίνεται να αποτελεί τομέα ευρωπαϊκής προτεραιότητας. Η υφιστάμενη κατάσταση και ο διαχωρισμός μεταξύ των προγραμμάτων των κρατών μελών θα παραμείνουν ως έχουν· η πιθανότητα σύνδεσης ερευνητικών ομάδων νεοεισερχόμενων χωρών με έμπειρες και υψηλού επιπέδου ερευνητικές ομάδες περισσότερο ανεπτυγμένων χωρών θα είναι μικρή. Η επιλογή πολιτικής 2 θα συνέχιζε την προσέγγιση η οποία ακολουθήθηκε στην περίπτωση του ERA-NET του 6ου ΠΠ και του ERA-NET Plus στις αρχές του 7ου ΠΠ. Τομείς πολιτικής και ερευνητικά πεδία της ΕΕ (π.χ. ενέργεια, περιβάλλον) μπορούν εύκολα να συμπεριληφθούν άμεσα στον συντονισμό με προγράμματα κρατών μελών, ενώ βασικός είναι ο ρόλος που θα διαδραματίσουν καλά σχεδιασμένοι μηχανισμοί αλληλεπίδρασης με διάφορες δράσεις ERA-NET οι οποίες έχουν ως γνώμονα τη μετρολογία. Δεν θα ακολουθηθεί συνεκτική, κοινή, μακροπρόθεσμη προγραμματική προσέγγιση, όπως στην περίπτωση ενός πραγματικού ευρωπαϊκού ερευνητικού προγράμματος. Η επιλογή πολιτικής 3 δεν απαιτεί σημαντική θεσμική οργάνωση. Θα δημιουργήσει ένα ειδικό ερευνητικό πρόγραμμα για τη μετρολογία, όπου η μετρολογική κοινότητα και ολόκληρη η επιστημονική κοινότητα, καθώς και η βιομηχανία εν γένει, μπορούν να ανταγωνιστούν για την εξασφάλιση χρηματοδότησης σύμφωνα με τους κανόνες του προγράμματος-πλαισίου. Παρέχει τη δυνατότητα ειδικότερηςα εστίασης σε νέες τεχνολογικές προκλήσεις οι οποίες παρουσιάζονται σε αναδυόμενα πεδία, συμβάλλοντας κατ’ αυτό τον τρόπο στον εκσυγχρονισμό του τομέα. Η πορεία αυτή είναι παρόμοια με την επιλογή 2. Δεν θα έχει επιπτώσεις στα υφιστάμενα εθνικά συστήματα μετρολογικής έρευνας και στην ενοποίηση των εθνικών προγραμμάτων και υποδομών. Η επιλογή πολιτικής 4 δημιουργεί μια πλατφόρμα για κοινό ερευνητικό προγραμματισμό μεταξύ της ΕΕ και των κρατών μελών, δημιουργώντας κατ' αυτόν τον τρόπο ένα συνεκτικό και μακροπρόθεσμο ερευνητικό θεματολόγιο με κρίσιμη μάζα. Η ενεργός συμμετοχή της Ευρωπαϊκής Επιτροπής μπορεί να διασφαλίσει την απόδοση έμφασης στην κινητικότητα, τη διαφάνεια και την επικέντρωση του ενδιαφέροντος σε αναδυόμενους τομείς. Ο συνδυασμός κοινοτικών και εθνικών κονδυλίων δημιουργεί μια κρίσιμη μάζα η οποία μπορεί να δώσει ώθηση σε διαρθρωτικές μεταβολές στα εθνικά συστήματα μετρολογικής έρευνας. Οι δεσμοί με τη βιομηχανία δεν είναι σαφείς σε επίπεδο ΕΕ και παραμένουν κυρίως σε εθνικό επίπεδο. Η επιλογή αυτή προϋποθέτει ουσιαστικές θεσμικές μεταβολές, η υλοποίηση των οποίων ενδεχομένως θα απαιτήσει χρόνο και πολύπλοκες διαπραγματεύσεις με τα κράτη μέλη. Η επιλογή πολιτικής 5 συνεπάγεται τη διεξαγωγή της μετρολογικής έρευνας απομονώνοντας τα κράτη μέλη, τα οικεία ερευνητικά προγράμματα και τις σχετικές υποδομές, με αποτέλεσμα να ασκείται περιορισμένη επιρροή στην αναδιάρθρωση των εθνικών συστημάτων μετρολογικής έρευνας και να μην γίνονται αντιληπτές οι ανάγκες των κρατών μελών. Επιπρόσθετα εμπόδια συνιστούν οι απαιτήσεις πρόσληψης προσωπικού στο Κοινό Κέντρο Ερευνών, το ενδεχόμενο επικάλυψης της υποδομής και η έλλειψη ανταγωνισμού στον τομέα της μετρολογίας, ο οποίος εκ φύσεως απαιτεί την ύπαρξη ανταγωνιστικών ερευνητικών οδών για την εξεύρεση των πιο αξιόπιστων λύσεων. 2.3. Λόγοι χρησιμοποίησης του άρθρου 169 Οι επιλογές 1 και 5 δεν συνιστούν βιώσιμες εναλλακτικές λύσεις για την αντιμετώπιση του προαναφερθέντος προβλήματος και, ως εκ τούτου, η εκτενής ανάλυση περιορίστηκε στις επιλογές 2, 3 και 4 με στόχο τη σύγκριση πλεονεκτημάτων και μειονεκτημάτων. Το γενικό συμπέρασμα είναι ότι έχουν ωριμάσει οι συνθήκες για την ανάληψη μιας πρωτοβουλίας στον τομέα της μετρολογίας δυνάμει του άρθρου 169. Η πρωτοβουλία είναι σημαντική για την πρόοδο και τον εκσυγχρονισμό του ευρωπαϊκού συστήματος μετρολογικής έρευνας, αλλά και ως παροχή στήριξης στους βιομηχανικούς κλάδους και τα επιστημονικά πεδία που έχουν ανάγκη από ολοένα και πιο εξελιγμένες μετρολογικές δραστηριότητες. |

3. Νομικά στοιχεία της πρότασης |

3.1. Σύνοψη της προτεινόμενης δράσης Το ΕΕΠΜ θα ενσωματώσει εθνικά προγράμματα από είκοσι δύο συμμετέχοντα κράτη σε ένα ενιαίο κοινό ερευνητικό πρόγραμμα και θα υποστηρίξει, ειδικότερα, τους στόχους των ευρωπαϊκών εθνικών συστημάτων μετρήσεων. Το ΕΕΠΜ θα επιταχύνει την ανάπτυξη, την επικύρωση και την αξιοποίηση νέων τεχνικών, προτύπων, διαδικασιών και οργάνων μέτρησης, υλικών αναφοράς και γνώσεων με στόχο την ώθηση των καινοτόμων εξελίξεων στη βιομηχανία και το εμπόριο, τη βελτίωση της ποιότητας των δεδομένων για την επιστήμη, τη βιομηχανία και τη χάραξη πολιτικών, καθώς και την υποστήριξη της κατάρτισης και εφαρμογής οδηγιών και κανονισμών. Το ΕΕΠΜ θα επιτύχει τους στόχους αυτούς με τους ακόλουθους τρόπους: α) συγκέντρωση αριστείας στον τομέα της μετρολογικής έρευνας – δημιουργώντας ανταγωνιστικά κοινά ερευνητικά έργα τα οποία επιστρατεύουν ικανότητες με επαρκή κρίσιμη μάζα από τα δίκτυα Εθνικών Ινστιτούτων Μετρολογίας (ΕΙΜ) και ειδικών ινστιτούτων των συμμετεχόντων κρατών, με στόχο την αντιμετώπιση σημαντικών προκλήσεων ευρωπαϊκής κλίμακας στον τομέα της μετρολογίας· β) άνοιγμα του συστήματος στην άριστη επιστήμη – αυξάνοντας τη συμμετοχή της ευρύτερης ευρωπαϊκής ερευνητικής κοινότητας μέσω ερευνητικών επιχορηγήσεων· γ) ανάπτυξη ικανοτήτων – αυξάνοντας τη δυναμικότητα της ευρωπαϊκής ερευνητικής κοινότητας στον τομέα της μετρολογίας με τη χορήγηση υποτροφιών κινητικότητας ερευνητών που θα απευθύνονται στις χώρες μέλη της EURAMET[1] οι οποίες διαθέτουν περιορισμένες ικανότητες μετρολογικής έρευνας. Το ΕΕΠΜ θα συμπληρώνει εθνικά προγράμματα και δραστηριότητες εν εξελίξει που έχουν ως στόχο την κάλυψη αποκλειστικά εθνικών προτεραιοτήτων. |

310 | 3.2. Νομική βάση Η πρόταση για το ΕΕΠΜ βασίζεται στο άρθρο 169 της Συνθήκης ΕΚ, το οποίο προβλέπει τη συμμετοχή της Κοινότητας σε ερευνητικά προγράμματα τα οποία αναλαμβάνουν από κοινού αρκετά κράτη μέλη, συμπεριλαμβανομένης της συμμετοχής στις δομές οι οποίες δημιουργούνται για την εκτέλεση των εν λόγω προγραμμάτων. Η παρούσα πρόταση αντιστοιχεί σε έμμεση κεντρική διαχείριση, σύμφωνα με τις διατάξεις του άρθρου 54 παράγραφος 2 στοιχείο γ) του δημοσιονομικού κανονισμού. Σύμφωνα με το άρθρο 56 του δημοσιονομικού κανονισμού, η Επιτροπή θα συγκεντρώσει κατ’ αρχάς στοιχεία που αποδεικνύουν ότι στις οντότητες στις οποίες αναθέτει την εκτέλεση, υφίστανται και λειτουργούν ορθά, μεταξύ άλλων, διαδικασίες ανάθεσης συμβάσεων, σύστημα εσωτερικού ελέγχου, επαρκές λογιστικό σύστημα και ανεξάρτητος εξωτερικός έλεγχος. |

32 | 3.3. Αρχή της επικουρικότητας Η αρχή της επικουρικότητας εφαρμόζεται στο βαθμό που η πρόταση δεν εμπίπτει στην αποκλειστική αρμοδιότητα της Κοινότητας. Στην περίπτωση της προτεινόμενης διαδικασίας για τη θέσπιση ΕΕΠΜ, οι αποκλειστικά εθνικού ή διακυβερνητικού επιπέδου δράσεις με στόχο τον συντονισμό της δημόσιας Ε&Α στον τομέα της μετρολογίας δεν έχουν επεκταθεί κατά τα τελευταία έτη και δεν θα συνεισέφεραν επιπρόσθετους οικονομικούς πόρους, ούτε θα ενσωμάτωναν το ΕΕΠΜ στο πρόγραμμα-πλαίσιο και στο ευρύτερο πλαίσιο του Ευρωπαϊκού Χώρου Έρευνας (ΕΧΕ). Επομένως, τα κράτη μέλη είναι απίθανο να κατορθώσουν να αντιμετωπίσουν αυτά τα προβλήματα ενεργώντας μόνα τους. Το δικαίωμα της Κοινότητας να αναλαμβάνει δράση στο συγκεκριμένο πεδίο αναφέρεται σε αρκετά άρθρα της Συνθήκης, τα οποία προβλέπουν τον συντονισμό της έρευνας και τη συνεργασία μεταξύ των κρατών μελών και της Κοινότητας. Το άρθρο 165 ορίζει ότι «η Κοινότητα και τα κράτη μέλη συντονίζουν τη δράση τους στον τομέα της έρευνας και της τεχνολογικής ανάπτυξης, ώστε να εξασφαλίζεται η αμοιβαία συνοχή των εθνικών πολιτικών και της κοινοτικής πολιτικής». Το ίδιο άρθρο πιτρέπει επίσης στην Επιτροπή «σε στενή συνεργασία με τα κράτη μέλη, να αναλαμβάνει κάθε χρήσιμη πρωτοβουλία» για την προώθηση του συντονισμού αυτού. Επί σειρά ετών, η Κοινότητα κάνει χρήση των διαφόρων διατάξεων της Συνθήκης, προκειμένου να ενθαρρύνει την ενίσχυση του συντονισμού και της συνεργασίας μεταξύ εθνικών ερευνητικών προγραμμάτων. Το 2000, το Ευρωπαϊκό Συμβούλιο της Λισαβόνας κατέληξε στο συμπέρασμα ότι απαιτείται να βελτιωθούν η ενοποίηση και ο συντονισμός των εθνικών και κοινοτικών ερευνητικών δραστηριοτήτων, ώστε να καταστούν όσο το δυνατό περισσότερο αποτελεσματικές και καινοτόμες. Το 2006, το Ευρωπαϊκό Κοινοβούλιο έδωσε έμφαση στον καλύτερο συντονισμό των εθνικών και ευρωπαϊκών ερευνητικών προγραμμάτων. Στο ειδικό πρόγραμμα «Συνεργασία» του 7ου ΠΠ εξαγγέλθηκε πρωτοβουλία δυνάμει του άρθρου 169, για την υλοποίηση ενός κοινού ευρωπαϊκού ερευνητικού προγράμματος μετρολογίας μέσω των υφιστάμενων δικτύων Εθνικών Μετρολογικών Εργαστηρίων. |

3.4. Αρχή της αναλογικότητας Η πρόταση είναι σύμφωνη με την αρχή της αναλογικότητας για τον(τους) ακόλουθο(-ους) λόγο(-ους): |

331 | Το άρθρο 169 καλεί την Κοινότητα να «προβλέπει, σε συμφωνία με τα ενδιαφερόμενα κράτη μέλη, τη συμμετοχή σε προγράμματα έρευνας και ανάπτυξης που αναλαμβάνονται από περισσότερα κράτη μέλη, συμπεριλαμβανομένης της συμμετοχής στις υποδομές που δημιουργούνται για την εκτέλεση των προγραμμάτων αυτών». Στο πλαίσιο αυτό, τα κράτη μέλη κατέχουν ηγετικό ρόλο και διαθέτουν ένα ευρύ πεδίο λήψης εθνικών αποφάσεων. Βάσει της εκτίμησης των επιπτώσεων, υπολογίζεται ότι το τμήμα πιθανής «ευρωπαϊκής» χρηματοδότησης έργων που θα μπορούσε πραγματικά να αποδεσμευθεί από τον άμεσο εθνικό έλεγχο είναι περίπου 200 εκατομμύρια ευρώ σε μια περίοδο 6-7 ετών, συν αποθεματικό προϋπολογισμό ύψους 100 εκατομμυρίων ευρώ. Με την προτεινόμενη κοινοτική συνεισφορά των 200 εκατομμυρίων ευρώ, το ΕΕΠΜ θα μπορούσε να μετατραπεί αποτελεσματικά από μια κατακερματισμένη και αποκλειστικά εθνική επένδυση για έρευνα και τεχνολογική ανάπτυξη στον τομέα της μετρολογικής έρευνας σε μια δομημένη και ισορροπημένη επένδυση σε εθνικό και κοινοτικό επίπεδο. |

3.5. Επιλογή μέσων |

342 | Το προτεινόμενο μέσο είναι συναπόφαση του Ευρωπαϊκού Κοινοβουλίου και του Συμβουλίου, η οποία αποτελεί το μέσο εφαρμογής του άρθρου 169. |

4. Δημοσιονομικές επιπτώσεις |

401 | Οι δημοσιονομικές επιπτώσεις αυτής της οριζόντιας πρότασης περιλαμβάνονται ήδη στη νομική βάση του 7ου ΠΠ[2], καθώς και στο ειδικό πρόγραμμα «Συνεργασία» του 7ου ΠΠ[3]. Η συμφωνία που θα συναφθεί μεταξύ της Επιτροπής και της ειδικής εκτελεστικής δομής διασφαλίζει την προστασία των οικονομικών συμφερόντων της Κοινότητας. |

5. Συμπληρωματικές πληροφορίες |

510 | 5.1. Προσομοίωση, πιλοτική φάση και μεταβατική περίοδος Η δράση ERA-NET Plus λειτουργεί ως προσομοίωση ή πιλοτική φάση της πρότασης για το ΕΕΠΜ. Προκειμένου να διατηρηθεί η ώθηση και να συνεχισθεί η προετοιμασία του ΕΕΠΜ, η Επιτροπή έχει χαρακτηρίσει την εν λόγω δράση ERA-NET Plus στο πρόγραμμα εργασίας του ειδικού προγράμματος «Συνεργασία» ως μέτρο σύνδεσης με τη μελλοντική πρόταση δυνάμει του άρθρου 169. Στο πρόγραμμα εργασίας του ειδικού προγράμματος «Συνεργασία» έχουν δεσμευθεί 21 εκατομμύρια ευρώ για το iMERA Plus. Η επιτυχία της πρόσκλησης υποβολής προτάσεων για το ERA-NET Plus κατέδειξε σαφώς την ικανότητα συγκέντρωσης εθνικών πόρων από 20 χώρες, διοργάνωσης και εκτέλεσης μιας κοινής διαδικασίας πρόσκλησης υποβολής και επιλογής προτάσεων, με αποτέλεσμα την ανάληψη υποχρεώσεων ύψους 64 εκατομ.ευρώ για 21 συνεργατικά έργα στα τέλη του 2007. Τα αποτελέσματα θα είναι χρήσιμα για ολόκληρη την Ευρώπη και στη δοκιμαστική αυτή εφαρμογή ελήφθησαν υπόψη όλα τα σημαντικά ζητήματα υλοποίησης, όπως παραδείγματος χάριν ζητήματα τα οποία αφορούν τα δικαιώματα πνευματικής ιδιοκτησίας. Δεν απαιτείται περαιτέρω μεταβατική περίοδος για το ΕΕΠΜ. 5.2. Απλούστευση |

511 | Η πρόταση προβλέπει την απλούστευση των διοικητικών διαδικασιών για τις δημόσιες αρχές (κοινοτικές ή εθνικές) και για τους ιδιωτικούς φορείς. |

513 | Η ΕΕ θα έχει απ’ ευθείας σχέση με την ειδική εκτελεστική δομή του ΕΕΠΜ η οποία θα επιφορτιστεί με την κατανομή της συνεισφοράς της Κοινότητας, την παρακολούθηση της χρήσης της και την υποβολή σχετικών εκθέσεων. |

5.3. Ρήτρα επανεξέτασης/ αναθεώρησης/ λήξης ισχύος |

531 | Η πρόταση περιλαμβάνει ρήτρα επανεξέτασης. |

560 | 5.4. Ευρωπαϊκός Οικονομικός Χώρος Η προτεινόμενη νομοθετική πράξη αφορά θέμα που ενδιαφέρει τον Ευρωπαϊκό Οικονομικό Χώρο και πρέπει, επομένως, να επεκταθεί σε αυτόν. |

2008/0230 (COD)

Πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

περί της συμμετοχής της Κοινότητας σε ευρωπαϊκό ερευνητικό πρόγραμμα μετρολογίας το οποίο έχουν αναλάβει διάφορα κράτη μέλη (Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΉΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 169 και το άρθρο 172 δεύτερο εδάφιο,

την πρόταση της Επιτροπής[4],

τη γνώμη της Ευρωπαϊκής Οικονομικής και Κοινωνικής Επιτροπής[5],

Αποφασίζοντας σύμφωνα με τη διαδικασία του άρθρου 251 της Συνθήκης[6],

Εκτιμώντας τα ακόλουθα:

(1) Η απόφαση αριθ. 1982/2006/ΕΚ του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, σχετικά με το έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) (εφεξής «έβδομο πρόγραμμα-πλαίσιο»)[7] προβλέπει τη συμμετοχή της Κοινότητας σε προγράμματα έρευνας και ανάπτυξης που αναλαμβάνουν από κοινού διάφορα κράτη μέλη, καθώς και τη συμμετοχή στις δομές που έχουν συσταθεί για την εκτέλεση των εν λόγω προγραμμάτων, κατά την έννοια του άρθρου 169 της Συνθήκης.

(2) Στο έβδομο πρόγραμμα-πλαίσιο έχει καθορισθεί σειρά κριτηρίων για τον προσδιορισμό πεδίων κατάλληλων για την ανάληψη πρωτοβουλιών δυνάμει του άρθρου 169: η σχέση με τους κοινοτικούς στόχους, ο σαφής καθορισμός του επιδιωκόμενου στόχου και η σχέση του με τους στόχους του προγράμματος-πλαισίου, η προϋπάρχουσα βάση (υφιστάμενα ή προβλεπόμενα εθνικά ερευνητικά προγράμματα), η ευρωπαϊκή προστιθέμενη αξία, η κρίσιμη μάζα από την άποψη του μεγέθους και του αριθμού των σχετικών προγραμμάτων και της ομοιότητας των δραστηριοτήτων που αυτά καλύπτουν, καθώς και η αποτελεσματικότητα του άρθρου 169 ως του πλέον ενδεδειγμένου μέσου για την επίτευξη των στόχων.

(3) Στην απόφαση αριθ. 971/2006/EΚ του Συμβουλίου, της 19ης Δεκεμβρίου 2006, σχετικά με το ειδικό πρόγραμμα «Συνεργασία» για την εκτέλεση του 7ου προγράμματος-πλαισίου της Ευρωπαϊκής Κοινότητας για τις δραστηριότητες έρευνας, τεχνολογικής ανάπτυξης και επίδειξης (2007-2013)[8] (εφεξής «ειδικό πρόγραμμα Συνεργασία») ενθαρρύνεται η διαθεματική προσέγγιση ερευνητικών ζητημάτων σχετικών με έναν ή περισσότερους θεματικούς τομείς του έβδομου προγράμματος-πλαισίου και, στο πλαίσιο αυτό, μια πρωτοβουλία βάσει του άρθρου 169 στο πεδίο της μετρολογίας χαρακτηρίζεται ως ένα από τα πεδία όπου ενδείκνυται η συμμετοχή της Κοινότητας σε εθνικά ερευνητικά προγράμματα που υλοποιούνται από κοινού βάσει του άρθρου 169 της Συνθήκης.

(4) Η μετρολογία συνιστά διεπιστημονικό πεδίο το οποίο αποτελεί ζωτικής σημασίας συνιστώσα της σύγχρονης κοινωνίας της γνώσης. Αξιόπιστα και συγκρίσιμα πρότυπα μέτρησης, κατάλληλες επικυρωμένες μέθοδοι μέτρησης και δοκιμών στηρίζουν τις διαδικασίες της επιστημονικής προόδου και της τεχνολογικής καινοτομίας και, κατ’ αυτόν τον τρόπο, έχουν σημαντικό αντίκτυπο στην οικονομία και την ποιότητα ζωής στην Ευρώπη.

(5) Επί του παρόντος, πολλά προγράμματα ή δραστηριότητες έρευνας και ανάπτυξης που αναλαμβάνονται από μεμονωμένα κράτη μέλη σε εθνικό επίπεδο για την υποστήριξη της Ε&Α στον τομέα της μετρολογίας, στερούνται επαρκούς συντονισμού σε ευρωπαϊκό επίπεδο και δεν επιτρέπουν τη συγκέντρωση της κρίσιμης μάζας η οποία απαιτείται σε στρατηγικούς τομείς έρευνας και ανάπτυξης.

(6) Επιθυμώντας να υιοθετήσουν συνεκτική προσέγγιση σε ευρωπαϊκό επίπεδο στο πεδίο της μετρολογίας, και να ενεργήσουν αποτελεσματικά, ορισμένα κράτη μέλη ανέλαβαν την πρωτοβουλία να συστήσουν κοινό πρόγραμμα έρευνας και ανάπτυξης με τίτλο «Ευρωπαϊκό Ερευνητικό Πρόγραμμα Μετρολογίας» (εφεξής «ΕΕΠΜ»), προκειμένου να ανταποκριθούν στις αυξανόμενες ανάγκες της Ευρώπης σε μετρολογία αιχμής, ιδίως σε αναδυόμενους τεχνολογικούς τομείς, ως εργαλείο καινοτομίας, επιστημονικής έρευνας και στήριξης της χάραξης πολιτικών.

(7) Στο οικείο πρόγραμμα εργασίας για τα έτη 2007-2008, της 11ης Ιουνίου 2007, για την υλοποίηση του ειδικού προγράμματος «Συνεργασία»[9], η Επιτροπή παρείχε χρηματοδοτική στήριξη στο ERA-NET Plus στο πεδίο της μετρολογίας, προκειμένου να διευκολύνει τη μετάβαση από το έργο «iMERA» του ERA-NET στο κοινό πρόγραμμα έρευνας και ανάπτυξης στο πεδίο της μετρολογίας, το οποίο πρόκειται να υλοποιηθεί βάσει του άρθρου 169 της Συνθήκης ΕΚ.

(8) Το ΕΕΠΜ έχει ως στόχο να στηρίξει την επιστημονική ανάπτυξη και καινοτομία παρέχοντας το αναγκαίο νομικό και οργανωτικό πλαίσιο για την επίτευξη συνεργασίας μεγάλης κλίμακας μεταξύ των κρατών μελών στη μετρολογική έρευνα σε κάθε τεχνολογικό ή βιομηχανικό πεδίο. Η Αυστρία, το Βέλγιο, η Τσεχική Δημοκρατία, η Δανία, η Εσθονία, η Φινλανδία, η Γαλλία, η Γερμανία, η Ουγγαρία, η Ιταλία, οι Κάτω Χώρες, η Πολωνία, η Πορτογαλία, η Ρουμανία, η Σλοβακία, η Σλοβενία, η Ισπανία, η Σουηδία και το Ηνωμένο Βασίλειο, καθώς και η Νορβηγία, η Ελβετία και η Τουρκία (εφεξής «συμμετέχοντα κράτη») δέχθηκαν να συντονίσουν και να υλοποιήσουν από κοινού δραστηριότητες με στόχο να συμβάλουν στο ΕΕΠΜ. Το συνολικό ποσό της συμμετοχής τους εκτιμάται σε τουλάχιστον 200 εκατομ. ευρώ, στα οποία προστίθεται αποθεματικό χρηματοδότησης ύψους 100 εκατομμυρίων ευρώ για την προτεινόμενη επταετή περίοδο.

(9) Προκειμένου να αυξηθεί ο αντίκτυπος του ΕΕΠΜ, τα συμμετέχοντα κράτη συμφώνησαν να συμμετάσχει και η Κοινότητα στο ΕΕΠΜ. Η Κοινότητα προβλέπεται να συμμετάσχει σε αυτό με χρηματοδοτική συνεισφορά αντίστοιχη εκείνης των συμμετεχόντων κρατών, με ανώτατο όριο τα 200 εκατομ. ευρώ για όλη τη διάρκεια του ΕΕΠΜ. Δεδομένου ότι το ΕΕΠΜ ανταποκρίνεται στους επιστημονικούς στόχους του έβδομου προγράμματος-πλαισίου και ότι οι δράσεις στο πεδίο της μετρολογίας είναι οριζόντιου χαρακτήρα ή δεν συνδέονται άμεσα και με τους δέκα θεματικούς τομείς, το ΕΕΠΜ πρέπει να στηριχθεί από κοινού από όλους τους σχετικούς θεματικούς τομείς.

(10) Υπάρχουν ενδεχομένως και άλλες επιλογές χρηματοδότησης, μεταξύ άλλων, από την Ευρωπαϊκή Τράπεζα Επενδύσεων (ΕΤΕπ), ειδικότερα μέσω της χρηματοδοτικής διευκόλυνσης καταμερισμού του κινδύνου, η οποία έχει δημιουργηθεί από κοινού από την ΕΤΕπ και την Επιτροπή σύμφωνα με το παράρτημα III του ειδικού προγράμματος «Συνεργασία».

(11) Η κοινοτική χρηματοδοτική στήριξη πρέπει να παρέχεται υπό τον όρο ότι έχει καταρτιστεί σχέδιο χρηματοδότησης που βασίζεται σε επίσημες δεσμεύσεις των αρμόδιων εθνικών αρχών για από κοινού υλοποίηση των προγραμμάτων και δραστηριοτήτων έρευνας και ανάπτυξης, οι οποίες αναλαμβάνονται σε εθνικό επίπεδο, καθώς και για συνεισφορά στη χρηματοδότηση της από κοινού εκτέλεσης του ΕΕΠΜ.

(12) Η από κοινού υλοποίηση των εθνικών ερευνητικών προγραμμάτων προϋποθέτει τη σύσταση ή την ύπαρξη ειδικής εκτελεστικής δομής, όπως προβλέπεται στο ειδικό πρόγραμμα «Συνεργασία». Τα συμμετέχοντα κράτη συμφώνησαν να ανατεθεί στην εν λόγω ειδική εκτελεστική δομή η υλοποίηση του ΕΕΠΜ. Η ειδική εκτελεστική δομή πρέπει να είναι ο αποδέκτης της χρηματοδοτικής συνεισφοράς της Κοινότητας και να εξασφαλίζει την αποδοτική εκτέλεση του ΕΕΠΜ.

(13) Η συνεισφορά της Κοινότητας πρέπει να παρέχεται υπό τον όρο της δέσμευσης πόρων από τα συμμετέχοντα κράτη μέλη και της καταβολής των οικείων χρηματοδοτικών συνεισφορών.

(14) Ενώ το Κοινό Κέντρο Ερευνών αποτελεί τμήμα της Επιτροπής, τα ινστιτούτα του διαθέτουν ικανότητες έρευνας οι οποίες είναι συναφείς με το ΕΕΠΜ και, ως εκ τούτου, πρέπει να ενεργοποιηθούν για την υλοποίησή του. Επομένως, κρίνεται σκόπιμο να καθορισθεί ο ρόλος του Κοινού Κέντρου Ερευνών όσον αφορά την επιλεξιμότητά του για συμμετοχή και χρηματοδότηση, καθώς και την ανάμειξή του στη διοίκηση του ΕΕΠΜ.

(15) Η καταβολή της κοινοτικής συνεισφοράς εξαρτάται από τη σύναψη γενικής συμφωνίας μεταξύ της Επιτροπής, εξ ονόματος της Ευρωπαϊκής Κοινότητας, και της ειδικής εκτελεστικής δομής, η οποία θα περιέχει λεπτομερείς ρυθμίσεις σχετικά με τη χρήση της κοινοτικής συνεισφοράς. Η εν λόγω γενική συμφωνία πρέπει να περιέχει τις αναγκαίες διατάξεις περί προστασίας των οικονομικών συμφερόντων της Κοινότητας.

(16) Οι τόκοι που αποφέρει η χρηματοδοτική συνεισφορά της Κοινότητας πρέπει να θεωρούνται έσοδα για ειδικό προορισμό σύμφωνα με το άρθρο 18 παράγραφος 2 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[10] (εφεξής «δημοσιονομικός κανονισμός»). Η μέγιστη χρηματοδοτική συνεισφορά της Κοινότητας που αναφέρεται στην παρούσα απόφαση μπορεί να αυξηθεί αναλόγως από την Επιτροπή.

(17) Η Κοινότητα πρέπει να έχει το δικαίωμα να μειώσει, να αναστείλει ή να παύσει τη χρηματοδοτική συνεισφορά της σε περίπτωση ανεπαρκούς, μερικής ή καθυστερημένης εφαρμογής του ΕΕΠΜ ή αν τα συμμετέχοντα κράτη δεν συνεισφέρουν ή συνεισφέρουν εν μέριε ή με καθυστέρηση στη χρηματοδότηση του ΕΕΠΜ, υπό τους όρους της γενικής συμφωνίας που θα συναφθεί μεταξύ της Κοινότητας και της ειδικής εκτελεστικής δομής.

(18) Για την αποδοτική υλοποίηση του ΕΕΠΜ πρέπει να παρέχεται χρηματοδοτική στήριξη προς τους συμμετέχοντες στα έργα του ΕΕΠΜ οι οποίοι επιλέγονται σε κεντρικό επίπεδο με ευθύνη της ειδικής εκτελεστικής δομής έπειτα από προσκλήσεις υποβολής προτάσεων. Η χρηματοδοτική στήριξη και οι συνδεόμενες με αυτήν πληρωμές πρέπει να είναι διαφανείς και αποτελεσματικές.

(19) Οι προτάσεις πρέπει να αξιολογούνται σε κεντρικό επίπεδο από ανεξάρτητους εμπειρογνώμονες με ευθύνη της ειδικής εκτελεστικής δομής. Η ειδική εκτελεστική δομή πρέπει να εγκρίνει πίνακα κατάταξης, ο οποίος πρέπει να είναι δεσμευτικός για την κατανομή της χρηματοδότησης από την κοινοτική συνεισφορά και από τους εθνικούς προϋπολογισμούς που έχουν δεσμευθεί για έργα ΕΕΠΜ.

(20) Βάσει του δημοσιονομικού κανονισμού και του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[11] (εφεξής «κανόνες εφαρμογής»), η συνεισφορά της Κοινότητας πρέπει να αποτελεί αντικείμενο διαχείρισης στο πλαίσιο της έμμεσης κεντρικής διαχείρισης σύμφωνα με τις διατάξεις του άρθρου 54 παράγραφος 2 στοιχείο γ) και του άρθρου 56 του δημοσιονομικού κανονισμού, καθώς και του άρθρου 35, του άρθρου 38 παράγραφος 2 και του άρθρου 41 των κανόνων εφαρμογής.

(21) Κάθε κράτος μέλος και κάθε συνδεδεμένη με το έβδομο πρόγραμμα-πλαίσιο χώρα πρέπει να έχει το δικαίωμα να προσχωρήσει στο ΕΕΠΜ.

(22) Σύμφωνα με τους στόχους του έβδομου προγράμματος-πλαισίου, πρέπει να είναι δυνατή η συμμετοχή στο ΕΕΠΜ και άλλων χωρών υπό τον όρο ότι η εν λόγω συμμετοχή προβλέπεται από τη σχετική διεθνή συμφωνία και ότι εγκρίνεται τόσο από την Επιτροπή, εξ ονόματος της Κοινότητας, όσο και από τα συμμετέχοντα κράτη μέλη. Σύμφωνα με το έβδομο πρόγραμμα-πλαίσιο, η Κοινότητα πρέπει να έχει το δικαίωμα να συνάπτει συμφωνία για τους όρους της χρηματοδοτικής συνεισφοράς της στο ΕΕΠΜ προκειμένου για συμμετοχή άλλων χωρών σε αυτό σύμφωνα με τους κανόνες και όρους της παρούσας απόφασης.

(23) Πρέπει να ληφθούν κατάλληλα μέτρα για την πρόληψη των παρατυπιών και απατών και να κινούνται οι αναγκαίες διαδικασίες για την ανάκτηση απολεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων, βάσει του κανονισμού (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων[12], του κανονισμού (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες[13] και του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF)[14] .

(24) Είναι σημαντικό να τηρούνται στις ερευνητικές δραστηριότητες που διεξάγονται στο πλαίσιο του ΕΕΠΜ οι θεμελιώδεις δεοντολογικές αρχές, συμπεριλαμβανομένων των αρχών που διακηρύσσονται στο άρθρο 6 της Συνθήκης για την Ευρωπαϊκή Ένωση και στο Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και οι αρχές της ένταξης της διάστασης του φύλου και της ισότητας των φύλων.

(25) Η Επιτροπή πρέπει να διενεργήσει ενδιάμεση αξιολόγηση, στην οποία θα εκτιμά την ποιότητα και την αποτελεσματικότητα της υλοποίησης του ΕΕΠΜ και την πρόοδο προς την υλοποίηση των στόχων που έχουν τεθεί, καθώς και τελική αξιολόγηση.

(26) Η ειδική εκτελεστική δομή πρέπει να ενθαρρύνει τους συμμετέχοντες στα επιλεγόμενα έργα ΕΕΠΜ να κοινοποιούν και να διαδίδουν τα αποτελέσματά τους και να δημοσιοποιούν αυτά τα στοιχεία,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1 Κοινοτική συνεισφορά

1. Η Κοινότητα καταβάλλει χρηματοδοτική συνεισφορά στο «Ευρωπαϊκό Ερευνητικό Πρόγραμμα Μετρολογίας» (εφεξής «ΕΕΠΜ») το οποίο αναλαμβάνουν από κοινού η Αυστρία, το Βέλγιο, η Τσεχική Δημοκρατία, η Δανία, η Εσθονία, η Φινλανδία, η Γαλλία, η Γερμανία, η Ουγγαρία, η Ιταλία, τοιις Κάτω Χώρες, η Πολωνία, η Πορτογαλία, η Ρουμανία, η Σλοβακία, η Σλοβενία, η Ισπανία, η Σουηδία και το Ηνωμένο Βασίλειο, καθώς και η Νορβηγία, η Ελβετία και η Τουρκία (εφεξής «συμμετέχοντα κράτη μέλη»).

2. Η Κοινότητα καταβάλλει χρηματοδοτική συνεισφορά αντίστοιχη της συνεισφοράς των συμμετεχόντων κρατών, η οποία όμως δεν υπερβαίνει τα 200 εκατομ. ευρώ, από τις πιστώσεις ανάληψης υποχρεώσεων του γενικού προϋπολογισμού των Ευρωπαϊκών Κοινοτήτων, για όλη τη διάρκεια του έβδομου προγράμματος-πλαισίου, σύμφωνα με τις αρχές οι οποίες ορίζονται στο παράρτημα Ι και στο παράρτημα ΙΙ της παρούσας απόφασης.

3. Η συνεισφορά της Κοινότητας καταβάλλεται από κοινού από τις πιστώσεις ανάληψης υποχρεώσεων του προϋπολογισμού οι οποίες διατίθενται για όλους τους σχετικούς θεματικούς τομείς του ειδικού προγράμματος «Συνεργασία» για την εκτέλεση του έβδομου προγράμματος πλαισίου δυνάμει της απόφασης 2006/971/ΕΚ.

Άρθρο 2Όροι καταβολής της χρηματοδοτικής συνεισφοράς της Κοινότητας

Η χρηματοδοτική συνεισφορά της Κοινότητας εξαρτάται από:

(α) την τεκμηρίωση, εκ μέρους των συμμετεχόντων κρατών, ότι το ΕΕΠΜ που περιγράφεται στο παράρτημα Ι της παρούσας απόφασης έχει πράγματι συγκροτηθεί·

(β) την επίσημη σύσταση της ειδικής εκτελεστικής δομής με νομική προσωπικότητα, που είναι αρμόδια για την υλοποίηση του ΕΕΠΜ, καθώς και για την παραλαβή, την κατανομή και την παρακολούθηση της χρηματοδοτικής συνεισφοράς της Κοινότητας στο πλαίσιο της έμμεσης κεντρικής διαχείρισης σύμφωνα με το άρθρο 54 παράγραφος 2 στοιχείο γ) και το άρθρο 56 του δημοσιονομικού κανονισμού και με το άρθρο 35, το άρθρο 38 παράγραφος 2 και το άρθρο 41 των κανόνων εφαρμογής·

(γ) τη σύσταση κατάλληλου και αποδοτικού μοντέλου διοίκησης του ΕΕΠΜ σύμφωνα με το παράρτημα II της παρούσας απόφασης·

(δ) την αποδοτική διεξαγωγή των δραστηριοτήτων του ΕΕΠΜ που περιγράφονται στο παράρτημα Ι της παρούσας απόφασης από την ειδική εκτελεστική δομή, η οποία συνεπάγεται τη δημοσίευση προσκλήσεων υποβολής προτάσεων·

(ε) τη δέσμευση όλων των συμμετεχόντων κρατών να συνεισφέρουν στη χρηματοδότηση του ΕΕΠΜ και να αυξήσουν τη συνεισφορά αυτή κατά 50% ως αποθεματικό χρηματοδότησης, προκειμένου να ανταποκριθούν σε υψηλά ποσοστά επιτυχίας των προερχόμενων από αυτά συμμετεχόντων στα έργα ΕΕΠΜ και στην πραγματική καταβολή της χρηματοδοτικής συνεισφοράς στους δικαιούχους·

στ) τη συμμόρφωση προς τους κοινοτικούς κανόνες περί κρατικών ενισχύσεων και ιδίως προς τους κανόνες του κοινοτικού πλαισίου σχετικά με τις κρατικές ενισχύσεις για την έρευνα και ανάπτυξη και την καινοτομία[15]·

ζ) την εξασφάλιση υψηλού επιπέδου επιστημονικής αριστείας και την τήρηση δεοντολογικών αρχών σύμφωνα με τις γενικές αρχές του έβδομου προγράμματος-πλαισίου, τις αρχές της ένταξης της διάστασης του φύλου και της ισότητας των φύλων, και την αρχή της αειφόρου ανάπτυξης·

η) τη διατύπωση διατάξεων που διέπουν τα δικαιώματα διανοητικής ιδιοκτησίας, τα οποία απορρέουν από τις δραστηριότητες που διεξάγονται στο πλαίσιο του ΕΕΠΜ και από την υλοποίηση και τον συντονισμό των προγραμμάτων και δραστηριοτήτων έρευνας και ανάπτυξης που αναλαμβάνουν, σε εθνικό επίπεδο, τα συμμετέχοντα κράτη, κατά τρόπο ώστε να αποβλέπουν στην προαγωγή της παραγωγής τέτοιων γνώσεων και στην υποστήριξη της ευρύτερης χρήσης και διάδοσης των παραγόμενων γνώσεων. Η προσέγγιση η οποία ακολουθείται βασίζεται στο μοντέλο που θεσπίστηκε με τον κανονισμό (ΕΚ) αριθ. 1906/2006, του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, με τον οποίο καθορίζονται οι κανόνες συμμετοχής επιχειρήσεων, ερευνητικών κέντρων και πανεπιστημίων στις δραστηριότητες που αναλαμβάνονται βάσει του εβδόμου προγράμματος-πλαισίου και οι κανόνες διάδοσης των ερευνητικών αποτελεσμάτων (2007-2013)[16] (εφεξής «κανόνες συμμετοχής στο έβδομο πρόγραμμα-πλαίσιο»).

Άρθρο 3Δραστηριότητες του ΕΕΠΜ

1. Η βασική δραστηριότητα του ΕΕΠΜ συνίσταται στη χρηματοδότηση διακρατικών έργων του ΕΕΠΜ με πολλούς συμμετέχοντες, τα οποία αφορούν δραστηριότητες έρευνας, τεχνολογικής ανάπτυξης, κατάρτισης και διάδοσης (εφεξής «έργα ΕΕΠΜ»). Λαμβανομένων υπόψη των συγκεντρωμένων ικανοτήτων στον τομέα της μετρολογίας, το βασικό μέρος των έργων ΕΕΠΜ εκτελείται από Εθνικά Ινστιτούτα Μετρολογίας και ειδικά ινστιτούτα των συμμετεχόντων κρατών.

2. Προκειμένου να αυξηθούν και να διαφοροποιηθούν οι ικανότητες στον τομέα της μετρολογίας, το ΕΕΠΜ χρηματοδοτεί επίσης διάφορα συστήματα ερευνητικών επιχορηγήσεων τα οποία συμπληρώνουν τα έργα ΕΕΠΜ.

3. Τα έργα ΕΕΠΜ επιλέγονται και οι ερευνητικές επιχορηγήσεις εγκρίνονται κατόπιν προσκλήσεων υποβολής προτάσεων σύμφωνα με τις αρχές της ίσης μεταχείρισης, της διαφάνειας, της ανεξάρτητης αξιολόγησης, της συγχρηματοδότησης, της χρηματοδότησης που δεν παράγει κέρδη, καθώς και της μη αναδρομικότητας, όπως ορίζονται στο παράρτημα Ι της παρούσας απόφασης.

4. Ως βασικά κριτήρια αξιολόγησης ισχύουν κατ’ αναλογία όσα αναφέρονται στο άρθρο 15 παράγραφος 1 στοιχεία α) και β) των κανόνων συμμετοχής στο έβδομο πρόγραμμα πλαίσιο για τα έργα ΕΕΠΜ και τα συστήματα ερευνητικών επιχορηγήσεων, αντιστοίχως. Η πρόσκληση υποβολής προτάσεων εξειδικεύει τα βασικά κριτήρια αξιολόγησης. Επιτρέπεται να προστίθενται επιπλέον κριτήρια υπό τον όρο ότι δημοσιεύονται στην πρόσκληση υποβολής προτάσεων, δεν συνεπάγονται διακρίσεις και δεν υπερισχύουν των βασικών κριτηρίων αξιολόγησης.

5. Οι λεπτομέρειες της υλοποίησης των δραστηριοτήτων του ΕΕΠΜ παρατίθενται στο παράρτημα Ι της παρούσας απόφασης.

Άρθρο 4Ρόλος του Κοινού Κέντρου Ερευνών

1. Το Κοινό Κέντρο Ερευνών της Ευρωπαϊκής Επιτροπής είναι επιλέξιμο για συμμετοχή στο ΕΕΠΜ και για χρηματοδότηση στο πλαίσιο αυτού υπό όρους ανάλογους με αυτούς που ισχύουν για τα Εθνικά Ινστιτούτα Μετρολογίας των συμμετεχόντων κρατών.

2. Οι ίδιοι πόροι του Κοινού Κέντρου Ερευνών, οι οποίοι δεν καλύπτονται από τη χρηματοδότηση του ΕΕΠΜ, δεν λογίζονται ως κοινοτική συνεισφορά κατά την έννοια του άρθρου 1.

3. Το υπεύθυνο για τη μετρολογία ινστιτούτο του Κοινού Κέντρου Ερευνών, ως τμήμα της Επιτροπής η οποία ενεργεί εξ ονόματος της Κοινότητας, έχει δικαίωμα συμμετοχής στην υλοποίηση του ΕΕΠΜ στο πλαίσιο της ειδικής εκτελεστικής δομής ως παρατηρητής, χωρίς δικαίωμα ψήφου.

Άρθρο 5Συμφωνίες μεταξύ της Κοινότητας και της ειδικής εκτελεστικής δομής

Οι λεπτομερείς ρυθμίσεις για τη διαχείριση και τον έλεγχο των κονδυλίων και την προστασία των οικονομικών συμφερόντων των Κοινοτήτων καθορίζονται σε γενική συμφωνία και σε ετήσιες οικονομικές συμφωνίες οι οποίες συνάπτονται μεταξύ της Επιτροπής, εξ ονόματος της Κοινότητας, και της ειδικής εκτελεστικής δομής.

Η γενική συμφωνία περιλαμβάνει ιδίως τις ακόλουθες διατάξεις:

1. τον καθορισμό των ανατιθέμενων καθηκόντων·

2. τους όρους και τους τρόπους εκτέλεσης των καθηκόντων, συμπεριλαμβανομένων κατάλληλων διατάξεων για την οριοθέτηση των αρμοδιοτήτων και την οργάνωση των προς διεξαγωγή ελέγχων·

3. τους κανόνες υποβολής εκθέσεων στην Επιτροπή σχετικά με την εκτέλεση των καθηκόντων·

4. τους όρους υπό τους οποίους παύει η εκτέλεση τνω καθηκόντων·

5. τις λεπτομέρειες του ελέγχου που ασκείται από την Επιτροπή·

6. τους όρους χρησιμοποίησης χωριστών τραπεζικών λογαριασμών, τον προορισμό και τη χρήση των παραγόμενων τόκων·

7. τις διατάξεις που εγγυώνται τη διάκριση της κοινοτικής δράσης από τις υπόλοιπες δραστηριότητες της ειδικής εκτελεστικής δομής·

8. τη δέσμευση να απέχουν από κάθε πράξη που ενδέχεται να οδηγήσει σε σύγκρουση συμφερόντων κατά την έννοια του άρθρου 52 παράγραφος 2 του δημοσιονομικού κανονισμού·

9. τις διατάξεις που διέπουν τα δικαιώματα διανοητικής ιδιοκτησίας, τα οποία απορρέουν από τις αναφερόμενες στο άρθρο 2 δραστηριότητες που διεξάγονται στο πλαίσιο του ΕΕΠΜ.

Άρθρο 6 Τόκοι από τη χρηματοδοτική συνεισφορά της Κοινότητας

Σύμφωνα με το άρθρο 18 παράγραφος 2 του δημοσιονομικού κανονισμού, οι τόκοι που παράγονται από τη χρηματοδοτική συνεισφορά της Κοινότητας στο ΕΕΠΜ θεωρούνται έσοδα για ειδικό προορισμό. Η μέγιστη χρηματοδοτική συνεισφορά της Κοινότητας που αναφέρεται στο άρθρο 1 μπορεί να αυξηθεί αναλόγως από την Επιτροπή.

Άρθρο 7 Μείωση της χρηματοδοτικής συνεισφοράς της Κοινότητας ως κύρωση για πλημμελή υλοποίηση

Σε περίπτωση αδυναμίας υλοποίησης ή ανεπαρκούς, μερικής ή καθυστερημένης υλοποίησης του ΕΕΠΜ, η Κοινότητα δύναται να μειώσει, να αναστείλει ή να παύσει τη χρηματοδοτική συνεισφορά της ανάλογα με την πραγματική υλοποίηση του ΕΕΠΜ.

Αν τα συμμετέχοντα κράτη δεν συνεισφέρουν ή συνεισφέρουν εν μέρει ή με καθυστέρηση στη χρηματοδότηση του ΕΕΠΜ, η Κοινότητα δύναται να μειώσει τη χρηματοδοτική συνεισφορά της ανάλογα με το πραγματικό ποσό δημόσιας χρηματοδότησης που έχουν διαθέσει τα συμμετέχοντα κράτη, υπό τους όρους της γενικής συμφωνίας που θα συναφθεί μεταξύ της Επιτροπής και της ειδικής εκτελεστικής δομής.

Άρθρο 8 Προστασία των οικονομικών συμφερόντων των Κοινοτήτων από τα συμμετέχοντα κράτη

Κατά την υλοποίηση του ΕΕΠΜ, τα συμμετέχοντα κράτη λαμβάνουν όλα τα αναγκαία νομοθετικά, κανονιστικά, διοικητικά ή άλλα μέτρα για την προστασία των οικονομικών συμφερόντων των Κοινοτήτων. Συγκεκριμένα, τα συμμετέχοντα κράτη λαμβάνουν τα αναγκαία μέτρα προκειμένου να διασφαλίσουν την πλήρη ανάκτηση κάθε οφειλόμενου στην Κοινότητα ποσού, σύμφωνα με το άρθρο 54 παράγραφος 2 στοιχείο γ) του δημοσιονομικού κανονισμού και το άρθρο 38 παράγραφος 2 των κανόνων εφαρμογής.

Άρθρο 9Έλεγχος από το Ελεγκτικό Συνέδριο

Η Επιτροπή και το Ελεγκτικό Συνέδριο έχουν το δικαίωμα να διενεργούν, μέσω των μονίμων ή άλλων υπαλλήλων τους, όλους τους αναγκαίους ελέγχους και επιθεωρήσεις για τη διασφάλιση της χρηστής διαχείρισης των κοινοτικών πόρων και την προστασία των οικονομικών συμφερόντων των Κοινοτήτων έναντι απάτης ή παρατυπίας. Προς το σκοπό αυτό, τα συμμετέχοντα κράτη ή/και η ειδική εκτελεστική δομή θέτουν, εν ευθέτω χρόνω, στη διάθεση της Επιτροπής και του Ελεγκτικού Συνεδρίου όλα τα σχετικά έγγραφα.

Άρθρο 10 Αμοιβαία πληροφόρηση

Η Επιτροπή διαβιβάζει κάθε σχετική πληροφορία στο Ευρωπαϊκό Κοινοβούλιο, στο Συμβούλιο και στο Ελεγκτικό Συνέδριο. Τα συμμετέχοντα κράτη καλούνται να υποβάλλουν στην Επιτροπή, μέσω της ειδικής εκτελεστικής δομής, κάθε συμπληρωματική πληροφορία που ζητείται από το Ευρωπαϊκό Κοινοβούλιο, το Συμβούλιο και το Ελεγκτικό Συνέδριο σχετικά με την οικονομική διαχείριση της ειδικής εκτελεστικής δομής, σύμφωνα με τις γενικές απαιτήσεις υποβολής εκθέσεων οι οποίες καθορίζονται στο άρθρο 13 παράγραφος 1.

Άρθρο 11Συμμετοχή επιπλέον κρατών μελών και συνδεδεμένων χωρών

Κάθε κράτος μέλος και συνδεδεμένη με το έβδομο πρόγραμμα-πλαίσιο χώρα έχει το δικαίωμα να προσχωρήσει στο ΕΕΠΜ βάσει των κριτηρίων που καθορίζονται στο άρθρο 2 στοιχεία ε) και στ), αποκτώντας την ιδιότητα του συμμετέχοντος κράτους.

Άρθρο 12 Συμμετοχή άλλων τρίτων χωρών

Τα συμμετέχοντα κράτη και η Επιτροπή μπορούν να εγκρίνουν τη συμμετοχή οιασδήποτε άλλης χώρας βάσει των κριτηρίων του άρθρου 2 στοιχείο ε) και εφόσον η εν λόγω συμμετοχή προβλέπεται από τη σχετική διεθνή συμφωνία. Καθορίζουν τους όρους υπό τους οποίους οι νομικές οντότητες με έδρα στην εν λόγω χώρα και τα φυσικά πρόσωπα που διαμένουν σε αυτή, είναι επιλέξιμα για χρηματοδότηση από το ΕΕΠΜ.

Άρθρο 13Ετήσιες εκθέσεις και αξιολόγηση

Η ετήσια έκθεση σχετικά με το έβδομο πρόγραμμα-πλαίσιο, η οποία υποβάλλεται στο Ευρωπαϊκό Κοινοβούλιο και το Συμβούλιο δυνάμει του άρθρο 173 της Συνθήκης περιλαμβάνει έκθεση σχετικά με τις δραστηριότητες του ΕΕΠΜ.

Η Επιτροπή διεξάγει ενδιάμεση αξιολόγηση του ΕΕΠΜ τρία έτη μετά την έναρξή του. Στην εν λόγω αξιολόγηση αναφέρεται η πρόοδος η οποία έχει σημειωθεί προς την επίτευξη των στόχων του παραρτήματος Ι, διατυπώνονται συστάσεις σχετικά με τον πλέον ενδεδειγμένο τρόπο περαιτέρω ενίσχυσης της ενοποίησης, της ποιότητας και της αποδοτικότητας της υλοποίησης, συμπεριλαμβανομένης της επιστημονικής, διαχειριστικής και οικονομικής ενοποίησης, και εξετάζεται κατά πόσον το ύψος των χρηματοδοτικών συνεισφορών των συμμετεχόντων κρατών είναι κατάλληλο, δεδομένης της ενδεχόμενης ζήτησης εκ μέρους των διάφορων εθνικών ερευνητικών κοινοτήτων.

Η Επιτροπή διαβιβάζει στο Ευρωπαϊκό Κοινοβούλιο και το Συμβούλιο τα συμπεράσματα της ανωτέρω αξιολόγησης, συνοδευόμενα από τις παρατηρήσεις της και, κατά περίπτωση, από προτάσεις για την τροποποίηση της παρούσας απόφασης.

Μετά τη λήξη της συμμετοχής της Κοινότητας στο ΕΕΠΜ, και το αργότερο το 2017, η Επιτροπή διεξάγει τελική αξιολόγηση του προγράμματος. Τα αποτελέσματα της τελικής αξιολόγησης υποβάλλονται στο Ευρωπαϊκό Κοινοβούλιο και το Συμβούλιο.

Άρθρο 14 Έναρξη ισχύος

Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης .

Άρθρο 15

Η παρούσα απόφαση απευθύνεται στα κράτη μέλη.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΠΑΡΑΡΤΗΜΑ Ι Περιγραφή των στόχων και των δραστηριοτήτων του Ευρωπαϊκού Ερευνητικού Προγράμματος Μετρολογίας (ΕΕΠΜ)

I. ΣΤΟΧΟΙ

Στη σημερινή παγκόσμια οικονομία, η μετρολογία συμβάλλει σημαντικά στην τεχνολογική και οικονομική ανάπτυξη πολλών κρατών σε παγκόσμιο επίπεδο. Η μετρολογική έρευνα είναι αναγκαία για την επίλυση κοινωνικών προβλημάτων και παραδείγματα της επιρροής της αφορούν τομείς όπως το διάστημα, συμπεριλαμβανομένης της δορυφορικής πλοήγησης, η ασφάλεια, η υγειονομική περίθαλψη, ο κλάδος των ημιαγωγών και η αλλαγή του κλίματος. Η μετρολογική έρευνα έχει έντονο χαρακτήρα δημόσιου αγαθού και αποτελεί κύρια δραστηριότητα στήριξης των κυβερνητικών ρυθμίσεων και της τυποποίησης. Η μετρολογία παραμένει απόμακρη για το ευρύ κοινό, και όμως είναι απαραίτητη για τη διευκόλυνση του σύγχρονου εμπορίου και των επικοινωνιών. Η πρόσβαση στις αγορές μπορεί να προσκρούσει σε εμπόδια λόγω της έλλειψης ενιαίων και ακριβών μέτρων και σταθμών. Όλες οι μεγάλες οικονομικές δυνάμεις παγκοσμίως αναγνωρίζουν ότι η τεχνολογική Ε&Α στη μετρολογία έχει κρίσιμη σημασία για τη μακροπρόθεσμη οικονομική ανάπτυξη ενός προηγμένου έθνους.

Η μετρολογική έρευνα αποτελεί κατά παράδοση υψηλή εθνική προτεραιότητα σε πολλές χώρες. Εντούτοις, στις ευρωπαϊκές χώρες τα εθνικά ερευνητικά προγράμματα μετρολογίας υλοποιούνται σε πλήρη απομόνωση και τα κράτη μέλη της ΕΕ δεν έχουν κατορθώσει να δημιουργήσουν μόνα τους ένα ενιαίο και πραγματικά ολοκληρωμένο Ευρωπαϊκό Ερευνητικό Πρόγραμμα Μετρολογίας (ΕΕΠΜ). Τα Εθνικά Ινστιτούτα Μετρολογίας (ΕΙΜ), με την υποστήριξη ειδικών ινστιτούτων, είναι αρμόδια για την υλοποίηση των εθνικών ερευνητικών προγραμμάτων μετρολογίας βάσει της θεσμικής χρηματοδότησης από κεντρικούς κυβερνητικούς οργανισμούς ή υπουργεία. Η ευρωπαϊκή κοινότητα μετρολογικής έρευνας αποτελεί μια εξειδικευμένη κοινότητα η οποία συνδέεται με χαλαρούς δεσμούς με ερευνητικούς οργανισμούς ή πανεπιστήμια. Είναι σε μεγάλο βαθμό κατακερματισμένη, καθώς περιλαμβάνει λίγα κέντρα αριστείας παγκόσμιου κύρους, τα οποία θα ωφελούνταν από έναν ευρύ ανταγωνισμό σε διεθνές επίπεδο. Η αλληλεπικάλυψη της έρευνας είναι δεδομένη.

Το δικαίωμα της Κοινότητας να αναλαμβάνει δράση στο συγκεκριμένο πεδίο αναφέρεται σε αρκετά άρθρα της Συνθήκης, τα οποία προβλέπουν τον συντονισμό της έρευνας και τη συνεργασία μεταξύ των κρατών μελών και της Κοινότητας. Το άρθρο 165 ορίζει ότι «η Κοινότητα και τα κράτη μέλη συντονίζουν τη δράση τους στον τομέα της έρευνας και της τεχνολογικής ανάπτυξης, ώστε να εξασφαλίζεται η αμοιβαία συνοχή των εθνικών πολιτικών και της κοινοτικής πολιτικής». Είναι προφανές ότι το άρθρο 169 καλεί την Κοινότητα να προβλέπει τη συμμετοχή της σε προγράμματα έρευνας και ανάπτυξης που αναλαμβάνουν από κοινού διάφορα κράτη μέλη. Η δράση της Κοινότητας εμφανίζεται απόλυτα δικαιολογημένη, καθώς τα κράτη μέλη είναι απίθανο να κατορθώσουν να αντιμετωπίσουν αυτά τα προβλήματα ενεργώντας μόνα τους.

Το ΕΕΠΜ θα ενσωματώσει εθνικά προγράμματα από είκοσι δύο συμμετέχοντα κράτη σε ένα ενιαίο κοινό ερευνητικό πρόγραμμα και θα υποστηρίξει, ειδικότερα, τους στόχους των ευρωπαϊκών εθνικών συστημάτων μετρήσεων. Το ΕΕΠΜ θα επιταχύνει την ανάπτυξη, την επικύρωση και την αξιοποίηση νέων τεχνικών, προτύπων, διαδικασιών και οργάνων μέτρησης, υλικών αναφοράς και γνώσεων με στόχο την ώθηση καινοτόμων εξελίξεων στη βιομηχανία και το εμπόριο, τη βελτίωση της ποιότητας των δεδομένων για την επιστήμη, τη βιομηχανία και τη χάραξη πολιτικών, καθώς και την υποστήριξη της κατάρτισης και εφαρμογής οδηγιών και κανονισμών.

Το ΕΕΠΜ θα επιτύχει τους στόχους αυτούς με τους ακόλουθους τρόπους:

α) συγκέντρωση αριστείας στον τομέα της μετρολογικής έρευνας – δημιουργώντας ανταγωνιστικά κοινά ερευνητικά έργα (εφεξής «έργα ΕΕΠΜ») τα οποία επιστρατεύουν ικανότητες επαρκούς κρίσιμης μάζας από τα δίκτυα ΕΙΜ και ειδικών ινστιτούτων των συμμετεχόντων κρατών με στόχο την αντιμετώπιση σημαντικών προκλήσεων ευρωπαϊκής κλίμακας στον τομέα της μετρολογίας·

β) άνοιγμα του συστήματος στην άριστη επιστήμη – αυξάνοντας τη συμμετοχή της ευρύτερης ευρωπαϊκής ερευνητικής κοινότητας μέσω ερευνητικών επιχορηγήσεων·

γ) ανάπτυξη ικανοτήτων – αυξάνοντας τη δυναμικότητα της ευρωπαϊκής ερευνητικής κοινότητας στον τομέα της μετρολογίας με την παροχή επιχορηγήσεων κινητικότητας ερευνητών που θα απςυθύνονται στις χώρες μέλη της EURAMET, οι οποίες διαθέτουν περιορισμένες ικανότητες μετρολογικής έρευνας.

Το ΕΕΠΜ θα συμπληρώνει εθνικά προγράμματα και δραστηριότητες εν εξελίξει που έχουν ως στόχο την κάλυψη αποκλειστικά εθνικών προτεραιοτήτων.

Η πρωτοβουλία ΕΕΠΜ έχει ως στόχο την ευθυγράμμιση και την ενοποίηση συναφών εθνικών ερευνητικών δραστηριοτήτων στον τομέα της μετρολογίας για τη συγκρότηση ενός κοινού ερευνητικού προγράμματος που θα χαρακτηρίζεται από επιστημονική, διαχειριστική και οικονομική ενοποίηση, θα συμβάλλει σημαντικά στον Ευρωπαϊκό Χώρο Έρευνας και θα υποστηρίζει την έννοια της Ευρώπης κατά την ατζέντα της Λισαβόνας ως «της ανταγωνιστικότερης και δυναμικότερης οικονομίας της γνώσης». Η επιστημονική ενοποίηση επιτυγχάνεται με τον κοινό καθορισμό και την από κοινού υλοποίηση δραστηριοτήτων στο πλαίσιο του ΕΕΠΜ. Η διαχειριστική ενοποίηση επιτυγχάνεται με τη χρήση της EURAMET e.V. ως ειδικής εκτελεστικής δομής βάσει λεπτομερών ρυθμίσεων οι οποίες περιλαμβάνονται στο παράρτημα ΙΙ.

Η οικονομική ενοποίηση συνεπάγεται ότι τα συμμετέχοντα κράτη δεσμεύονται αποτελεσματικά να συνεισφέρουν στη χρηματοδότηση του ΕΕΠΜ με την παροχή εθνικής χρηματοδότησης προς όλους τους επιλέξιμους συμμετέχοντες στα επιλεγόμενα έργα ΕΕΠΜ από τους εθνικούς προϋπολογισμούς που έχουν δεσμευθεί για το ΕΕΠΜ - εάν είναι απαραίτητο, αντλώντας πόρους από το αποθεματικό χρηματοδότησης ύψους 50% των εν λόγω προϋπολογισμών - και με τη συνεισφορά «μετρητών» σε ένα κοινό ταμείο για τη χρηματοδότηση των επιχορηγήσεων ερευνητικής αριστείας και κινητικότητας ερευνητών, πέραν της πλήρους κάλυψης των δαπανών λειτουργίας του ΕΕΠΜ. Ένα επιπλέον στοιχείο οικονομικής ενοποίησης είναι η ενιαία προσέγγιση των επιλέξιμων δαπανών, βάσει των κανόνων του έβδομου προγράμματος-πλαισίου.

II. ΔΡΑΣΤΗΡΙΟΤΗΤΕΣ

Η κύρια δραστηριότητα του ΕΕΠΜ περιλαμβάνει τέσσερις τύπους κοινών δραστηριοτήτων έρευνας και τεχνολογικής ανάπτυξης:

A. Η κύρια δραστηριότητα περιλαμβάνει διακρατικά έργα ΕΕΠΜ με πολλούς συμμετέχοντες, τα οποία αφορούν δραστηριότητες έρευνας, τεχνολογικής ανάπτυξης, κατάρτισης και διάδοσης. Λαμβανομένων υπόψη των συγκεντρωμένων ικανοτήτων στον τομέα της μετρολογίας, το βασικό μέρος των έργων ΕΕΠΜ εκτελείται από ΕΙΜ και ειδικά ινστιτούτα των συμμετεχόντων κρατών.

B. Με στόχο την αύξηση και τη διαφοροποίηση των ικανοτήτων στον τομέα της μετρολογίας, θα συσταθούν τρία καθεστώτα επιχορηγήσεων:

B1. Προκειμένου να αυξηθεί ο αριθμός των οργανισμών, οι ικανότητες των οποίων είναι στενά συνυφασμένες με τη μετρολογία, διατίθενται επιχορηγήσεις ερευνητικής αριστείας σε οργανισμούς και/ή φυσικά πρόσωπα της ευρύτερης ερευνητικής κοινότητας των κρατών μελών και των συνδεδεμένων με το έβδομο πρόγραμμα πλαίσιο χωρών. Κάθε επιλεγόμενος οργανισμός και/ή φυσικό πρόσωπο συνδέεται με ένα έργο ΕΕΠΜ.

B2. Προκειμένου να αναπτυχθούν οι ικανότητες των φυσικών προσώπων στον τομέα της μετρολογίας μέσω της κινητικότητας, διατίθενται επιχορηγήσεις κινητικότητας ερευνητών σε (1) ερευνητές ΕΙΜ και ειδικών ινστιτούτων των συμμετεχόντων κρατών, (2) ερευνητές οι οποίοι λαμβάνουν, είτε ατομικά είτε μέσω του οργανισμού τους, επιχορήγηση ερευνητικής αριστείας και (3) σε ερευνητές από χώρες μέλη της EURAMET που δεν συμμετέχουν στο ΕΕΠΜ και, επί του παρόντος, διαθέτουν περιορισμένη ή μηδενική ικανότητα μετρολογικής έρευνας. Οι εν λόγω επιχορηγήσεις κινητικότητας ερευνητών επιτρέπουν στους ερευνητές να παραμείνουν είτε σε ένα ΕΙΜ ή ειδικό ινστιτούτο που συμμετέχει σε έργα ΕΕΠΜ ή σε έναν οργανισμό ο οποίος λαμβάνει επιχορήγηση ερευνητικής αριστείας.

B3. Προκειμένου να διασφαλισθεί η βιωσιμότητα της συνεργασίας μεταξύ των ΕΙΜ και ειδικών ινστιτούτων των συμμετεχόντων κρατών και να προετοιμασθεί η επόμενη γενιά έμπειρων ερευνητών μετρολόγων, διατίθενται επιχορηγήσεις κινητικότητας νέων ερευνητών σε νέους ερευνητές από τα ΕΙΜ και ειδικά ινστιτούτα των συμμετεχόντων κρατών, προκειμένου να τους δοθεί η δυνατότητα να παραμείνουν είτε σε ένα Εθνικό Ινστιτούτο Μετρολογίας ή ειδικό ινστιτούτο ή σε έναν οργανισμό ο οποίος λαμβάνει επιχορήγηση ερευνητικής αριστείας ή σε έναν άλλο οργανισμό ο οποίος συμμετέχει σε ερευνητικό έργο ΕΕΠΜ ιδία δαπάνη.

Οι δραστηριότητες αυτές ενισχύονται, κατά περίπτωση, με συνεργασία με άλλους συναφείς και ενδιαφερόμενους οργανισμούς, εντός ή εκτός Ευρώπης, οι οποίοι συμμετέχουν αυτοχρηματοδοτούμενοι.

Επιπλέον, στηρίζονται σε περιορισμένο βαθμό ευρύτερες δραστηριότητες δικτύωσης, προκειμένου να προβληθεί το ΕΕΠΜ και να ενισχυθεί ο αντίκτυπός του. Οι δραστηριότητες αυτές περιλαμβάνουν, εάν χρειάζεται, διατήρηση και επικαιροποίηση των καθορισμένων πεδίων έρευνας του ΕΕΠΜ μέσω δραστηριοτήτων, όπως ημερίδες και επαφές με άλλους ενδεδειγμένους ενδιαφερόμενους φορείς εντός και εκτός Ευρώπης.

III. ΥΛΟΠΟΙΗΣΗ ΤΩΝ ΔΡΑΣΤΗΡΙΟΤΗΤΩΝ

Η επιλογή των έργων ΕΕΠΜ και η έγκριση των επιχορηγήσεων ερευνητικής αριστείας και κινητικότητας ερευνητών υπόκεινται σε περιοδικές προσκλήσεις υποβολής προτάσεων. Στο πλαίσιο ενός ενδεικτικού χρονοδιαγράμματος προβλέπεται η δημοσίευση προσκλήσεων προτάσεων ανά 12 έως 18 μήνες για περίοδο μέγιστης διάρκειας επτά ετών. Η έγκριση επιχορηγήσεων κινητικότητας νέων ερευνητών υπόκειται σε διαρκή πρόσκληση.

A. Έργα ΕΕΠΜ

α) Πρόσκληση υποβολής προτάσεων για πιθανά ερευνητικά θέματα έργων ΕΕΠΜ (1ο στάδιο):

Πριν από κάθε πρόσκληση υποβολής προτάσεων για έργα ΕΕΠΜ προσδιορίζονται τα θέματα που καλύπτει η εν λόγω πρόταση σύμφωνα με τις φάσεις που περιγράφονται ακολούθως. Πρώτον, η επιτροπή του ΕΕΠΜ (βλ. παράρτημα II), σε συνεργασία με την Επιτροπή, προσδιορίζουν τα μέρη του ΕΕΠΜ τα οποία θα αποτελέσουν το αντικείμενο της πρόσκλησης υποβολής προτάσεων. Δεύτερον, η ερευνητική κοινότητα – κάθε ενδιαφερόμενο φυσικό πρόσωπο ή οργανισμός – καλείται να προτείνει πιθανά ερευνητικά θέματα για την εν λόγω πρόσκληση. Τρίτον, η επιτροπή του ΕΕΠΜ επιλέγει τα καλύτερα πιθανά ερευνητικά θέματα από όσα υποβλήθηκαν. Η επιτροπή του ΕΕΠΜ μπορεί να τροποποιεί, να διαχωρίζει ή να συγχωνεύει υποβληθέντα θέματα και να προσθέτει νέα, προκειμένου να βελτιστοποιήσει την πρόσκληση υποβολής προτάσεων του 2ου σταδίου. Η επιτροπή του ΕΕΠΜ διασφαλίζει ότι τα τελικά ερευνητικά θέματα δεν παρέχουν στοιχεία σχετικά με τους αρχικούς προτείνοντες αυτών των ιδεών και ότι είναι, ως εκ τούτου, ανώνυμα.

β) Πρόσκληση υποβολής προτάσεων για έργα ΕΕΠΜ (2ο στάδιο):

Μετά την επιλογή των ερευνητικών θεμάτων, η EURAMET e.V δημοσιεύει την πρόσκληση υποβολής προτάσεων και καλεί τις ερευνητικές ομάδες των ΕΙΜ και ειδικών ινστιτούτων των συμμετεχόντων κρατών να σχηματίσουν κοινοπραξίες και να υποβάλουν προτάσεις έργων.

Η πρόσκληση υποβολής προτάσεων παραμένει ανοικτή για τουλάχιστον δύο μήνες.

Η EURAMET e.V. αξιολογεί κάθε υποβαλλόμενη πρόταση με τη βοήθεια τουλάχιστον τριών ανεξάρτητων εμπειρογνωμόνων, τους οποίους διορίζει βάσει των κριτηρίων που καθορίζονται στους κανόνες συμμετοχής στο έβδομο πρόγραμμα-πλαίσιο. Οι εμπειρογνώμονες καταρτίζουν πίνακα κατάταξης ο οποίος είναι δεσμευτικός για την κατανομή της κοινοτικής και της εθνικής χρηματοδότησης.

Για τα έργα ΕΕΠΜ ισχύουν τα ακόλουθα βασικά κριτήρια αξιολόγησης :

- επιστημονική και/ή τεχνολογική αριστεία·

- συνάφεια με τους στόχους του ΕΕΠΜ·

- ο πιθανός αντίκτυπος της παραγωγής, της διάδοσης και της χρήσης των αποτελεσμάτων των έργων·

- η ποιότητα και η αποδοτικότητα της υλοποίησης και της διαχείρισης.

Η πρόσκληση υποβολής προτάσεων εξειδικεύει τα βασικά κριτήρια αξιολόγησης. Επιτρέπεται να προστίθενται επιπλέον κριτήρια υπό τον όρο ότι δημοσιεύονται στην πρόσκληση υποβολής προτάσεων, δεν συνεπάγονται διακρίσεις και δεν υπερισχύουν έναντι των βασικών κριτηρίων αξιολόγησης.

Κάθε κοινοπραξία η οποία υποβάλλει πρόταση για έργο ΕΕΠΜ μπορεί να περιλαμβάνει κάθε άλλη, ευρωπαϊκή ή μη ευρωπαϊκή οντότητα, η οποία δεν είναι επιλέξιμη για χρηματοδότηση, υπό τον όρο ότι ο εν λόγω φορέας μπορεί πράγματι να εγγυηθεί ότι διαθέτει τους απαιτούμενους πόρους για τη συμμετοχή της.

Μια κοινοπραξία η οποία υποβάλλει πρόταση για έργο ΕΕΠΜ μπορεί να συμπεριλαμβάνει στην πρότασή της, ήδη στο στάδιο αυτό, πρόταση επιχορήγησης ερευνητικής αριστείας, εφόσον αυτή προσδίδει στο έργο απαραίτητη επιστημονική αξία. Σε αυτή την περίπτωση, η αξιολόγηση της πρότασης για την επιχορήγηση ερευνητικής αριστείας αποτελεί μέρος της συνολικής αξιολόγησης του έργου. Η επιλογή του έργου για χρηματοδότηση συνεπάγεται αυτομάτως την έγκριση της εν λόγω επιχορήγησης.

Το Ερευνητικό Συμβούλιο της EURAMET e.V. διατυπώνει την ανεξάρτητη γνώμη του σχετικά με τα συνολικά αποτελέσματα της αξιολόγησης μιας πρόσκλησης υποβολής προτάσεων για έργα ΕΕΠΜ (1ο και 2ο Στάδιο), όχι όμως σχετικά με επιμέρους έργα ΕΕΠΜ. Η EURAMET e.V. λαμβάνει δεόντως υπόψη της τη γνωμοδότηση αυτή στις επόμενες προσκλήσεις υποβολής προτάσεων.

B. Πρόσκληση υποβολής προτάσεων για επιχορηγήσεις ερευνητικής αριστείας και επιχορηγήσεις κινητικότητας ερευνητών (3ο στάδιο)

Η δημοσίευση του πίνακα των επιλεγμένων προτάσεων έργων ΕΕΠΜ συνοδεύεται από μια πρόσκληση συμμετοχής της ευρύτερης ερευνητικής κοινότητας στα έργα ΕΕΠΜ μέσω επιχορηγήσεων ερευνητικής αριστείας και/ή επιχορηγήσεων κινητικότητας ερευνητών.

Κάθε κοινοπραξία έργου ΕΕΠΜ καλείται (εκτός εάν έχει ήδη υποβάλει πρόταση για επιχορηγήσεις ερευνητικής αριστείας μαζί με την πρόταση για έργο ΕΕΠΜ, όπως περιγράφεται στο προηγούμενο τμήμα Α στοιχείο β) έβδομο εδάφιο) να δημοσιεύσει, εντός τριών μηνών από την ημερομηνία έναρξης της ισχύος της σύμβασης έργου ΕΕΠΜ, πρόσκληση υποβολής προτάσεων για τον καθορισμό πιθανών δικαιούχων και να προτείνει στην EURAMET e.V. να τους παράσχει επιχορήγηση ερευνητικής αριστείας ή κινητικότητας ερευνητών. Η ενδεικτική κατανομή της χρηματοδότησης του ΕΕΠΜ υπολογίζεται έτσι ώστε να είναι δυνατόν, κατά μέσο όρο, κάθε έργο ΕΕΠΜ να συνδέεται με τουλάχιστον μία επιχορήγηση ερευνητικής αριστείας και/ή κινητικότητας ερευνητών. Εντούτοις, δεν πρόκειται για δεσμευτική υποχρέωση και αυτός ο τύπος επιχορηγήσεων υλοποιείται με τον πιο ευέλικτο τρόπο.

Η κοινοπραξία του έργου ΕΕΠΜ δημοσιεύει την πρόσκληση υποβολής προτάσεων τουλάχιστον σε ένα διεθνές περιοδικό και σε τρεις διαφορετικές εθνικές εφημερίδες τριών διαφορετικών συμμετεχόντων κρατών. Είναι επίσης υπεύθυνη για την ευρεία προβολή της πρόσκλησης, χρησιμοποιώντας ειδικά μέσα πληροφόρησης και ιδίως τις ιστοσελίδες που αφορούν το έβδομο πρόγραμμα-πλαίσιο, τον εξειδικευμένο τύπο και φυλλάδια, καθώς και τα εθνικά κέντρα επικοινωνίας που δημιουργούν τα κράτη μέλη και οι συνδεδεμένες χώρες. Επιπλέον, η πρόσκληση υποβολής προτάσεων δημοσιεύεται και προβάλλεται σύμφωνα με τις οδηγίες και τις κατευθύνσεις που της EURAMET e.V.. Η κοινοπραξία ενημερώνει την EURAMET e.V. για την πρόσκληση και το περιεχόμενό της τουλάχιστον 30 ημέρες πριν από την αναμενόμενη ημερομηνία δημοσίευσής της. Η EURAMET e.V. εξετάζει αν η πρόσκληση συμμορφώνεται με τους σχετικούς κανόνες, τις οδηγίες και τις κατευθύνσεις.

Η πρόσκληση υποβολής προτάσεων παραμένει ανοικτή για τουλάχιστον πέντε εβδομάδες.

Η κοινοπραξία του έργου ΕΕΠΜ αξιολογεί της υποβληθείσες προτάσεις με τη βοήθεια τουλάχιστον δύο ανεξάρτητων εμπειρογνωμόνων, τους οποίους διορίζει βάσει των κανόνων συμμετοχής στο έβδομο πρόγραμμα-πλαίσιο.

Για την αξιολόγηση των προτάσεων ισχύουν τα ακόλουθα βασικά κριτήρια αξιολόγησης:

– επιστημονική και/ή τεχνολογική αριστεία·

– συνάφεια με τους στόχους του έργου ΕΕΠΜ·

– ποιότητα και εκτελεστική ικανότητα των υποψηφίων και οι δυνατότητές τους να προοδεύσουν·

– ποιότητα της προτεινόμενης δραστηριότητας επιστημονικής κατάρτισης και/ή μετάδοσης γνώσεων.

Η πρόσκληση υποβολής προτάσεων εξειδικεύει τα βασικά κριτήρια αξιολόγησης. Επιτρέπεται να προστίθενται επιπλέον κριτήρια υπό τον όρο ότι δημοσιεύονται στην πρόσκληση υποβολής προτάσεων, δεν συνεπάγονται διακρίσεις και δεν υπερισχύουν των βασικών κριτηρίων αξιολόγησης.

Η κοινοπραξία του έργου ΕΕΠΜ προτείνει στην EURAMET e.V. να παράσχει την επιχορήγηση σε δικαιούχο και της υποβάλλει έκθεση σχετικά με τη διαχείριση της πρόσκλησης υποβολής προτάσεων, η οποία αναφέρει επίσης τον τρόπο δημοσίευσης και τα ονόματα και την ιδιότητα των εμπειρογνωμόνων που συμμετείχαν στην αξιολόγηση. Εντός 45 ημερών από την παραλαβή της πρότασης, η EURAMET e.V είτε παρέχει την επιχορήγηση είτε την απορρίπτει, εάν η επιλογή δεν ήταν σύμμορφη με τους σχετικούς κανόνες, τις οδηγίες και τις κατευθύνσεις.

Η EURAMET e.V. καλεί τις ευρωπαϊκές χώρες με περιορισμένες ή μηδενικές ικανότητες διεξαγωγής μετρολογικής έρευνας να ενθαρρύνουν τα οικεία ερευνητικά ιδρύματα και πανεπιστήμια να υποβάλλουν αιτήσεις για επιχορηγήσεις κινητικότητας ερευνητών, ως μέσο ανάπτυξης των ικανοτήτων τους στον τομέα της μετρολογικής έρευνας.

Γ. Επιχορηγήσεις κινητικότητας νέων ερευνητών

Η EURAMET e.V. δημοσιεύει διαρκή ανοικτή πρόσκληση υποβολής προτάσεων για επιχορηγήσεις κινητικότητας νέων ερευνητών τουλάχιστον σε ένα διεθνές περιοδικό και σε τρεις διαφορετικές εθνικές εφημερίδες τριών διαφορετικών συμμετεχόντων κρατών. Είναι επίσης υπεύθυνη για την ευρεία προβολή της πρόσκλησης, χρησιμοποιώντας ειδικά μέσα πληροφόρησης και ιδίως τις ιστοσελίδες που αφορούν το έβδομο πρόγραμμα-πλαίσιο, τον εξειδικευμένο τύπο και φυλλάδια, καθώς και τα εθνικά κέντρα επικοινωνίας που δημιουργούν τα κράτη μέλη και οι συνδεδεμένες με το έβδομο πρόγραμμα-πλαίσιο χώρες .

Οι προτάσεις υποβάλλονται από τον ερευνητή και από τους οργανισμούς αποστολής και υποδοχής (ΕΙΜ, ειδικά ινστιτούτα ή άλλοι οργανισμοί οι οποίοι συμμετέχουν σε έργο ΕΕΠΜ). Η ενδεικτική κατανομή της χρηματοδότησης του ΕΕΠΜ υπολογίζεται έτσι ώστε να είναι δυνατόν, κατά μέσο όρο, κάθε έργο ΕΕΠΜ να συνδέεται με τουλάχιστον μία επιχορήγηση ερευνητικής κινητικότητας νέων ερευνητών. Εντούτοις, δεν πρόκειται για δεσμευτική υποχρέωση και αυτός ο τύπος επιχορηγήσεων υλοποιείται με τον πιο ευέλικτο τρόπο.

Η EURAMET e.V. αξιολογεί τις υποβληθείσες προτάσεις.

Ισχύουν τα ακόλουθα βασικά κριτήρια:

– επιστημονική και/ή τεχνολογική αριστεία·

– συνάφεια με τους στόχους του έργου ΕΕΠΜ·

– ποιότητα και εκτελεστική ικανότητα των/της υποψηφίων και οι δυνατότητές τους να προοδεύσουν·

– ποιότητα της προτεινόμενης δραστηριότητας επιστημονικής κατάρτισης και/ή μετάδοσης γνώσεων.

Η πρόσκληση υποβολής προτάσεων εξειδικεύει τα βασικά κριτήρια αξιολόγησης. Επιτρέπεται να προστίθενται επιπλέον κριτήρια υπό τον όρο ότι δημοσιεύονται στην πρόσκληση υποβολής προτάσεων, δεν συνεπάγονται διακρίσεις και δεν υπερισχύουν των βασικών κριτηρίων αξιολόγησης.

Η EURAMET e.V. επιδιώκει να προγραμματίζει δύο καταληκτικές ημερομηνίες ετησίως κατά τις οποίες παρέχει τις εν λόγω επιχορηγήσεις με απλουστευμένη διαδικασία, βάσει της γνωμοδότησης τουλάχιστον ενός ανεξάρτητου εμπειρογνώμονα ανά πρόταση.

Δ. Συγκεφαλαιωτικός πίνακας

Τύποι χρηματοδότησης | Επιλέξιμοι οργανισμοί | Επιλέξιμες χώρες | Κριτήρια αξιολόγησης |

Α. Έργο ΕΕΠΜ (κοινοπραξία) | ΕΙΜ και Ειδικά Ινστιτούτα | Συμμετέχοντα κράτη του ΕΕΠΜ | Άρθρο 15 παράγραφος 1 στοιχείο α) των κανόνων συμμετοχής στο έβδομο πρόγραμμα-πλαίσιο |

B1. Επιχορηγήσεις ερευνητικής αριστείας | Οιοσδήποτε οργανισμός εκτός από ΕΙΜ ή Ειδικά Ινστιτούτα | Κράτη μέλη και χώρες συνδεδεμένες με το έβδομο πρόγραμμα-πλαίσιο | Άρθρο 15 παράγραφος 1 στοιχείο β) των κανόνων συμμετοχής στο έβδομο πρόγραμμα-πλαίσιο |

B2. Επιχορηγήσεις κινητικότητας ερευνητών | Από: (1) ΕΙΜ και Ειδικά Ινστιτούτα ή (2) οργανισμούς που λαμβάνουν επιχορήγηση ερευνητικής αριστείας (3) χώρες μέλη της EURAMET που δεν συμμετέχουν στο ΕΕΠΜ και επί του παρόντος έχουν περιορισμένη ή μηδενική ικανότητα μετρολογικής έρευνας Προς: (1) ΕΙΜ και Ειδικά Ινστιτούτα ή (2) οργανισμούς που λαμβάνουν επιχορήγηση ερευνητικής αριστείας | Κράτη μέλη και χώρες συνδεδεμένες με το έβδομο πρόγραμμα-πλαίσιο | Άρθρο 15 παράγραφος 1 στοιχείο β) των κανόνων συμμετοχής στο έβδομο πρόγραμμα-πλαίσιο |

B3. Επιχορηγήσεις κινητικότητας νέων ερευνητών | Από: ΕΙΜ και Ειδικά Ινστιτούτα Προς: (1) ΕΙΜ και Ειδικά Ινστιτούτα ή (2) άλλους οργανισμούς που συμμετέχουν στο έργο ΕΕΠΜ (κοινοπραξία) | Συμμετέχοντα κράτη του ΕΕΠΜ | Άρθρο 15 παράγραφος 1 στοιχείο β) των κανόνων συμμετοχής στο έβδομο πρόγραμμα-πλαίσιο |

IV. ΜΗΧΑΝΙΣΜΟΣ ΧΡΗΜΑΤΟΔΟΤΗΣΗΣ

A. Χρηματοδότηση σε επίπεδο προγράμματος

Το ΕΕΠΜ συγχρηματοδοτείται από τα συμμετέχοντα κράτη και την Κοινότητα.

Τα συμμετέχοντα κράτη καταρτίζουν πολυετές σχέδιο χρηματοδότησης για τη συμμετοχή στο ΕΕΠΜ και συνεισφέρουν στη χρηματοδότηση των δραστηριοτήτων του. Οι εθνικές συνεισφορές είναι δυνατόν να προέλθουν από υφιστάμενα ή από νεοσύστατα εθνικά προγράμματα, υπό τον όρο ότι ανταποκρίνονται στον βασικό χαρακτήρα της χρηματοδοτούμενης από το Δημόσιο μετρολογίας ανωτάτου επιπέδου. Κάθε συμμετέχον κράτος, επιπλέον της απαιτούμενης βασικής χρηματοδότησης (δεσμευμένος για το ΕΕΠΜ προϋπολογισμός), ορίζει αποθεματικό χρηματοδότησης ίσο με 50% της εν λόγω απαίτησης, προκειμένου να διασφαλίζει την ευελιξία της λειτουργίας του ΕΕΠΜ σε όλη τη διάρκεια ισχύος του και την τήρηση του πίνακα κατάταξης. Η χρηματοδότηση του ΕΕΠΜ περιλαμβάνει ειδικότερα, εκτός από την πλήρη κάλυψη των δαπανών λειτουργίας του ΕΕΠΜ, τη δέσμευση συνεισφοράς στη χρηματοδότηση των συμμετεχόντων στα επιλεγόμενα έργα ΕΕΠΜ από τους εθνικούς προϋπολογισμούς που έχουν δεσμευθεί για το ΕΕΠΜ και τη συνεισφορά «μετρητών» σε ένα κοινό ταμείο για τη χρηματοδότηση ερευνητικών επιχορηγήσεων.

Η συνολική συνεισφορά της Κοινότητας στο ΕΕΠΜ υπολογίζεται έτσι ώστε να αντιστοιχεί στην πραγματική χρηματοδοτική συνεισφορά των συμμετεχόντων κρατών (εξαιρουμένων των δαπανών λειτουργίας που υπερβαίνουν τα 16 εκατ. ευρώ και του αποθεματικού χρηματοδότησης), με ανώτατο όριο τα 200 εκατομ. ευρώ. Δεδομένου ότι τα έξοδα λειτουργίας συνυπολογίζονται στην αντιστοιχούσα συνεισφορά, πρέπει να δικαιολογούνται από την EURAMET e.V..

Η χρηματοδοτική συνεισφορά της Κοινότητας δεν χρησιμοποιείται για την κάλυψη των δαπανών λειτουργίας της EURAMET e.V..

B. Ενδεικτική κατανομή της χρηματοδότησης

Γενικό σύνολο: 400 εκατομμύρια ευρώ (+ αποθεματικό χρηματοδότησης ύψους 100 εκατομ. ευρώ)

Τύπος δραστηριότητας | Κοινότητα 200 εκατ. ευρώ | Συμμετέχοντα κράτη 200 εκατ. ευρώ | Σύνολο 400 εκατ. ευρώ |

% | εκατομ. ευρώ | % | εκατομ. ευρώ | % | εκατομ. ευρώ |

Ενότητα Προτάσεις έργων ΕΕΠΜ (Μέρος A) | 82 % | 164 | 90 % | 180 | 86 % | 344 |

Ενότητα Προτάσεις ερευνητικών επιχορηγήσεων (Μέρος B) χρηματοδότηση έως 100 % B1. Επιχορηγήσεις ερευνητικής αριστείας B.2 Επιχορηγήσεις ινητικότητας ερευνητών B.3 Επιχορηγήσεις κινητικότητας νέων ερευνητών | 18 % | 36 | 2% | 4 | 10 % 7,5 % 1,5 % 1,0 % | 40 30 6 4 |

Έξοδα λειτουργίας ( Μέρος Γ)[17] | - | - | 8 % | 16 | 4 % | 16 |

Σύνολο | 100 % | 200 | 100% | 200 | 100 % | 400 |

Γ. Χρηματοδότηση έργων ΕΕΠΜ και ερευνητικών επιχορηγήσεων

Για την κατανομή της χρηματοδότησης από τους προϋπολογισμούς που έχουν δεσμευθεί για το ΕΕΠΜ και από τη συνεισφορά της Κοινότητας στα έργα ΕΕΠΜ τηρείται η σειρά του εγκεκριμένου πίνακα κατάταξης που προκύπτει από την αξιολόγηση. Η χρηματοδοτική συνεισφορά προς τους συμμετέχοντες στα εν λόγω έργα ΕΕΠΜ υπολογίζεται σύμφωνα με τις επιλέξιμες δαπάνες, όπως ορίζονται στους κανόνες συμμετοχής στο έβδομο πρόγραμμα-πλαίσιο. Σε περίπτωση εξαντλήσεως του προϋπολογισμού που έχει δεσμευθεί για το ΕΕΠΜ, λόγω υψηλού ποσοστού επιτυχίας των Εθνικών Ινστιτούτων Μετρολογίας και των ειδικών ινστιτούτων συγκεκριμένου συμμετέχοντος κράτους, το εν λόγω συμμετέχον κράτος χρησιμοποιεί το αποθεματικό χρηματοδότησης ύψους 50% του οικείου προϋπολογισμού που έχει δεσμευθεί για το ΕΕΠΜ, το οποίο κατανέμεται σε περαιτέρω επιλεγμένες προτάσεις σύμφωνα με τον πίνακα κατάταξης.

Η συνεισφορά της Κοινότητας σε έργα ΕΕΠΜ καθορίζεται ανά πρόσκληση υποβολής προτάσεων ως εκατοστιαίο ποσοστό των επιλέξιμων δαπανών χαμηλότερο του 50 % και μεταβιβάζεται απευθείας από την EURAMET e.V. στους συμμετέχοντες στο έργο ΕΕΠΜ.

Οι εθνικές συνεισφορές σε έργα ΕΕΠΜ παρέχονται χρησιμοποιώντας τους αντίστοιχους εθνικούς χρηματοδοτικούς μηχανισμούς.

Οι κοινοτικές και οι εθνικές συνεισφορές σε χρήμα, οι οποίες χρησιμοποιούνται για τη χρηματοδότηση επιχορηγήσεων ερευνητικής αριστείας, επιχορηγήσεων κινητικότητας ερευνητών και επιχορηγήσεων κινητικότητας νέων ερευνητών μεταβιβάζονται στην EURAMET e.V. και αυτή με τη σειρά της τις μεταβιβάζει στους αποδέκτες των επιχορηγήσεων.

Η νομιμότητα και η κανονικότητα των υποκείμενων συναλλαγών, ιδίως όσον αφορά την ύπαρξη της εθνικής συνεισφοράς, την πραγματική της καταβολή, την κατάλληλη χρήση της κοινοτικής χρηματοδότησης και την επιλεξιμότητα των δηλούμενων δαπανών, διασφαλίζονται με ευθύνη της EURAMET e.V., και διαπιστώνονται με τη διενέργεια ανεξάρτητων δημοσιονομικών ελέγχων των έργων ΕΕΠΜ βάσει αρχών οι οποίες συνάδουν με τις αρχές του έβδομου προγράμματος-πλαισίου.

Οι επιχορηγήσεις ερευνητικής αριστείας, οι επιχορηγήσεις κινητικότητας ερευνητών και επιχορηγήσεις κινητικότητας νέων ερευνητών είναι κατ’αποκοπή επιχορηγήσεις οι οποίες παρέχονται σύμφωνα με προκαθορισμένες κλίμακες· οι λεπτομερείς υποκείμενες δαπάνες δεν υπόκεινται σε έλεγχο. Οι κατηγορίες δαπανών που καλύπτονται από τις εν λόγω επιχορηγήσεις δεν είναι επιλέξιμες ως δαπάνες έργου ΕΕΠΜ. Μόνο η πραγματική καταβολή του συνόλου του καθορισμένου ποσού στον τελικό δικαιούχο πρέπει να αποδεικνύεται με επίσημα παραστατικά. Οι πληρωμές τοις μετρητοίς δεν θεωρούνται δεόντως αποδεδειγμένες και επομένως δεν είναι επιλέξιμες. Η EURAMET e.V. έχει τη δυνατότητα να ζητεί ισόποσα κονδύλια από τους αποδέκτες που είναι νομικές οντότητες και όχι τα φυσικά πρόσωπα.

V. ΡΥΘΜΙΣΕΙΣ ΓΙΑ ΔΙΚΑΙΩΜΑΤΑ ΔΙΑΝΟΤΗΤΙΚΗΣ ΙΔΙΟΚΤΗΣΙΑΣ

Η EURAMET e.V. εγκρίνει την πολιτική του ΕΕΠΜ όσον αφορά τη διανοητική ιδιοκτησία σύμφωνα με το άρθρο 2 στοιχείο η) της απόφασης.

ΠΑΡΑΡΤΗΜΑ IIΔιοίκηση και εκτέλεση του Ευρωπαϊκού Ερευνητικού Προγράμματος Μετρολογίας ( ΕΕΠΜ)

I. ΕΙΣΑΓΩΓΗ

Η ειδική εκτελεστική δομή του ΕΕΠΜ είναι η EURAMET e.V., η οποία συστάθηκε το 2007 σύμφωνα με το γερμανικό δίκαιο ως μη κερδοσκοπική ένωση. Πρόκειται για τον ευρωπαϊκό περιφερειακό οργανισμό μετρολογίας. Η συμμετοχή στην EURAMET e.V. είναι ανοικτή σε Εθνικά Ινστιτούτα Μετρολογίας (ΕΙΜ), ως μέλη, και σε Ειδικά Ινστιτούτα, ως εταίρους, από κράτη μέλη της Ευρωπαϊκής Ένωσης και της Ευρωπαϊκής Ζώνης Ελεύθερων Συναλλαγών, καθώς και από άλλα ευρωπαϊκά κράτη. Το Ινστιτούτο Υλικών και Μετρήσεων Αναφοράς (IRMM) της Ευρωπαϊκής Επιτροπής μπορεί επίσης να συμμετάσχει ως εταίρος. Επί του παρόντος, συμμετέχουν μέλη από τριάντα δύο χώρες, είκοσι δύο από τις οποίες είναι ταυτόχρονα συμμετέχοντα κράτη του ΕΕΠΜ.

II. ΔΙΟΙΚΗΣΗ ΤΟΥ ΕΕΠΜ ΣΤΟ ΠΛΑΙΣΙΟ ΤΗΣ EURAMET E.V.

Τα όργανα και οι εσωτερικές δομές της EURAMET e.V. που ακολουθούν αναλαμβάνουν καθήκοντα για την εκτέλεση του ΕΕΠΜ:

(1) Ο/Η Πρόεδρος του ΕΕΠΜ και ο/η αναπληρωτής εκλέγονται από την επιτροπή του ΕΕΠΜ. Ο/Η Πρόεδρος του ΕΕΠΜ είναι αυτόματα και ένας από τους δύο αντιπροέδρους της EURAMET e.V. Ο/Η Πρόεδρος εκπροσωπεί νόμιμα την EURAMET e.V. σε ζητήματα που αφορούν το ΕΕΠΜ.

(2) Η επιτροπή του ΕΕΠΜ απαρτίζεται από τα μέλη της EURAMET (δηλ. ΕΙΜ), οι χώρες των οποίων είναι συμμετέχοντα κράτη. Η επιτροπή του ΕΕΠΜ είναι το αρμόδιο όργανο για τη λήψη αποφάσεων και για όλα τα ζητήματα που αφορούν το ΕΕΠΜ, συμπεριλαμβανομένων των αποφάσεων για τον καθορισμό και την επικαιροποίηση του προγράμματος, για τον προγραμματισμό των προσκλήσεων υποβολής προτάσεων, για τα χαρακτηριστικά του προϋπολογισμού, για τα κριτήρια επιλεξιμότητας και επιλογής, για την ομάδα των αξιολογητών, για την έγκριση του πίνακα κατάταξης των προς χρηματοδότηση έργων ΕΕΠΜ, για την παρακολούθηση της προόδου των χρηματοδοτούμενων έργων ΕΕΠΜ και για την εποπτεία της επαρκούς και εύτακτης εργασίας της Γραμματείας ως προς το ΕΕΠΜ. Η επιτροπή του ΕΕΠΜ εκλέγει τον/την Πρόεδρο του ΕΕΠΜ (που αυτόματα είναι και «Αντιπρόεδρος (ΕΕΠΜ) της EURAMET) και έναν αναπληρωτή.

(3) Το Ερευνητικό Συμβούλιο απαρτίζεται από ισόρροπη ομάδα εμπειρογνωμόνων υψηλού επιπέδου, οι οποίοι προέρχονται από τη βιομηχανία, από την ερευνητική και την ακαδημαϊκή κοινότητα και από ενδιαφερόμενους διεθνείς οργανισμούς. Παρέχει ανεξάρτητες στρατηγικές συμβουλές σχετικά με ζητήματα του ΕΕΠΜ και υποβάλλει εκθέσεις ή παρατηρήσεις στην επιτροπή του ΕΕΠΜ, όταν είναι αναγκαίο και εφόσον ζητηθεί, το ελάχιστο όμως καθήκον της είναι η γνωμοδότηση σχετικά με κάθε πρόσκληση υποβολής προτάσεων και κάθε κύκλο επιλογής.

(4) Η Γραμματεία αποτελείται από άτομα τα οποία απασχολούνται από την EURAMET e.V ή αποσπώνται σε αυτή. Η δομή και τα καθήκοντά της διέπονται από τον κανονισμό της EURAMET e.V. Μέρος της Γραμματείας που είναι υπεύθυνο για την εκτέλεση του ΕΕΠΜ φιλοξενείται από το Εθνικό Εργαστήριο Φυσικής (National Physical Laboratory), το μέλος της EURAMET e.V. από το Ηνωμένο Βασίλειο (εφεξής «φιλοξενούν μέλος»).

(5) Διευθυντής Προγράμματος του ΕΕΠΜ ορίζεται ένα ανώτερο διοικητικό στέλεχος, το οποίο, ως προσωρινή λύση, μπορεί να αποσπάται από το φιλοξενούν μέλος. Ο Διευθυντής Προγράμματος του ΕΕΠΜ ενεργεί αποκλειστικά υπό τον άμεσο έλεγχο της EURAMET e.V. σχετικά με ζητήματα που αφορούν το ΕΕΠΜ και λογοδοτεί στα όργανά της. Η EURAMET e.V. θεσπίζει αποτελεσματικές διαδικασίες προκειμένου να αποκλείσει το ενδεχόμενο σύγκρουσης συμφερόντων μεταξύ του Διευθυντή Προγράμματος του ΕΕΠΜ και οιωνδήποτε αιτούντων, συμμετεχόντων ή δικαιούχων.

III. ΑΠΟΚΛΕΙΣΤΙΚΕΣ ΑΡΜΟΔΙΟΤΗΤΕΣ ΤΗΣ EURAMET E.V. ΚΑΙ ΑΝΑΘΕΣΗ ΔΙΟΙΚΗΤΙΚΩΝ ΚΑΙ ΟΡΓΑΝΩΤΙΚΩΝ ΚΑΘΗΚΟΝΤΩΝ ΣΤΟ ΦΙΛΟΞΕΝΟ ΥΝ ΜΕΛΟΣ ΣΤΟ ΠΛΑΙΣΙΟ ΤΗΣ ΕΚΤΕΛΕΣΗΣ ΤΟΥ ΕΕΠΜ

Η EURAMET E.V. είναι αποκλειστικά αρμόδια για την εκτέλεση του ΕΕΠΜ. Διαχειρίζεται τη συνεισφορά της Κοινότητας στο ΕΕΠΜ και έχει ιδίως τις εξής αρμοδιότητες:

– την ενημέρωση του ΕΕΠΜ·

– τον καθορισμό των προσκλήσεων υποβολής προτάσεων·

– τη δημοσίευση των προσκλήσεων υποβολής προτάσεων·

– τηνπαραλαβή των προτάσεων για το 1ο και το 2ο στάδιο και των προτάσεων για επιχορηγήσεις κινητικότητας νέων ερευνητών·

– την επιλογή των ανεξάρτητων εμπειρογνωμόνων για την αξιολόγηση·

– την παραλαβή των επιμέρους αξιολογήσεων από τους ανεξάρτητους εμπειρογνώμονες και την προεδρία των επιτροπών αξιολόγησης·

– τη λήψη οριστικών αποφάσεων σχετικά με την επιλογή·

– την έναρξη διαπραγματεύσεων για τη σύναψη συμβάσεων και τη σύναψη συμβάσεων με τις επιλεγμένες κοινοπραξίες έργων ΕΕΠΜ και άλλους δικαιούχους·

– την παραλαβή και την ανταπόκριση σε όλες τις καταγγελίες σχετικά με προσκλήσεις·

– την παραλαβή, την κατανομή και την παρακολούθηση της χρήσης της συνεισφοράς της Κοινότητας·

– την εκτέλεση πληρωμών προς τους συμμετέχοντες στα έργα ΕΕΠΜ και τους αποδέκτες των επιχορηγήσεων·

– την εκπλήρωση των υποχρεώσεων υποβολής εκθέσεων έναντι της Επιτροπής[18].

Ενώ οι ανωτέρω αρμοδιότητες και η λήψη αποφάσεων σχετικά με το ΕΕΠΜ ασκούνται αποκλειστικά από την EURAMET e.V., επιτρέπεται να ανατίθενται με υπεργολαβία στο φιλοξενούν μέλος, με κάλυψη των αντίστοιχων εξόδων, συγκεκριμένα διοικητικά και οργανωτικά καθήκοντα στο πλαίσιο της εκτέλεσης του ΕΕΠΜ.

Η διοικητική και οργανωτική υποστήριξη περιλαμβάνει τα εξής:

– παροχή διοικητικών και οργανωτικών υπηρεσιών για τη διεκπεραίωση των διαδικασιών των προσκλήσεων υποβολής προτάσεων, συμπεριλαμβανομένης της παροχής ειδικής γραμμής βοήθειας·

– παροχή συντακτικής υποστήριξης στην EURAMET e.V. για την κατάρτιση κατευθυντήριων γραμμών και άλλων εγγράφων·

– παροχή ειδικού δικτυακού τόπου·

– παροχή υποστήριξης για την κατάρτιση συμβάσεων, και την παρακολούθηση των έργων και των ερευνητικών επιχορηγήσεων του ΕΕΠΜ·

– υποστήριξη της επιτροπής του ΕΕΠΜ και του/της Προέδρου του ΕΕΠΜ ανάλογα με τις ανάγκες.

Κατόπιν συμφωνίας με την Επιτροπή, επιτρέπεται η ανάθεση επιπλέον καθηκόντων με υπεργολαβία στο φιλοξενούν μέλος μέχρι να συγκροτήσει η EURAMET e.V. τη μόνιμη Γραμματεία της.

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΠΡΟΤΑΣΗΣ:

Πρόταση απόφασης του Ευρωπαϊκού Κοινοβουλίου και του Συμβουλίου περί της συμμετοχής της Κοινότητας σε ένα Ευρωπαϊκό Ερευνητικό Πρόγραμμα Μετρολογίας (ΕΕΠΜ) το οποίο έχουν αναλάβει διάφορα κράτη μέλη

2. ΠΛΑΙΣΙΟ ΔΒΔ / ΠΒΔ ( διαχείριση βάσει δραστηριοτήτων/προϋπολογισμός βάσει δραστηριοτήτων)

Τομέας (-είς) πολιτικής και σχετική (-ές) δραστηριότητα (-ες):Έρευνα και τεχνολογική ανάπτυξη: Έβδομο πρόγραμμα-πλαίσιο.Άρθρο 169 της Συνθήκης για την ίδρυση της Ευρωπαϊκής Κοινότητας.

3. ΓΡΑΜΜΕΣ ΠΡΟΫΠΟΛΟΓΙΣΜΟΥ

3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B.A) περιλαμβανομένων των ονομασιών τους:

Αναλογική συνεισφορά της ΓΔ RTD για το 2009, ως εξής:

Ονομασία | Γραμμή | 2009 (%) | 2009 (€) |

RTD | Συνεργασία - Υγεία | 08 02 01 | 34,0% | 5.774.864 |

RTD | Συνεργασία - Τρόφιμα, γεωργία και βιοτεχνολογία | 08 03 01 | 10,2% | 1.727.778 |

RTD | Συνεργασία - Νανοεπιστήμες, νανοτεχνολογίες, υλικά και νέες τεχνολογίες παραγωγής | 08 04 01 | 21,0% | 3.571.514 |

RTD | Συνεργασία - Ενέργεια RTD | 08 05 01 | 7,1% | 1.200.885 |

RTD | Συνεργασία - Περιβάλλον (συμπεριλαμβανομένης της αλλαγής του κλίματος) | 08 06 01 | 10,7% | 1.822.448 |

RTD | Συνεργασία - Μεταφορές (συμπεριλαμβανομένης της αεροναυτικής) RTD | 08 07 01 | 17,1% | 2.902.512 |

Μερικό σύνολο RTD | 100,0% | 17.000.000 |

INFSO | Συνεργασία - ΤΠΕ | 09 04 01 | 0,0% | 0 |

Μερικό σύνολο INFSO | 0,0% | 0 |

TREN | Συνεργασία - Ενέργεια TREN | 06 06 01 | 0,0% | 0 |

TREN | Συνεργασία - Μεταφορές (συμπεριλαμβανομένης της αεροναυτικής) TREN | 06 06 02 | 0,0% | 0 |

Μερικό σύνολο TREN | 0,0% | 0 |

ENTR | Συνεργασία - Διάστημα | 02 04 01 01 | 0,0% | 0 |

ENTR | Συνεργασία - Ασφάλεια | 02 04 01 02 | 0,0% | 0 |

Μερικό σύνολο ENTR | 0,0% | 0 |

ΣΥΝΟΛΑ | 100% | 17.000.000 |

Αναλογική συνεισφορά όλων των ΓΔ που εμπλέκονται στην έρευνα από το 2010 και έπειτα, ως εξής [19] :

Ονομασία | Γραμμή | 2010-2013 (%) |

RTD | Συνεργασία - Υγεία | 08 02 01 | 27,99% |

RTD | Συνεργασία - Τρόφιμα, γεωργία και βιοτεχνολογία | 08 03 01 | 11,78% |

RTD | Συνεργασία - Νανοεπιστήμες, νανοτεχνολογίες, υλικά και νέες τεχνολογίες παραγωγής | 08 04 01 | 19,85% |

RTD | Συνεργασία - Ενέργεια RTD | 08 05 01 | 5,69% |

RTD | Συνεργασία - Περιβάλλον (συμπεριλαμβανομένης της αλλαγής του κλίματος) | 08 06 01 | 10,90% |

RTD | Συνεργασία - Μεταφορές (συμπεριλαμβανομένης της αεροναυτικής) RTD | 08 07 01 | 11,14% |

Μερικό σύνολο RTD | 87,35% |

INFSO | Συνεργασία - ΤΠΕ | 09 04 01 | 5,60% |

Μερικό σύνολο INFSO | 5,60% |

TREN | Συνεργασία - Ενέργεια TREN | 06 06 01 |

TREN | Συνεργασία - Μεταφορές (συμπεριλαμβανομένης της αεροναυτικής) TREN | 06 06 02 |

Μερικό σύνολο TREN |

ENTR | Συνεργασία - Διάστημα | 02 04 01 01 | 3,57% |

ENTR | Συνεργασία - Ασφάλεια | 02 04 01 02 | 3,48% |

Μερικό σύνολο ENTR | 7,05% |

ΣΥΝΟΛΑ | 100,00% |

Γραμμή | 2010-2013 (%) | 2010 (€) | 2011 (€) | 2012 (€) | 2013 (€) | Σύνολα (€) 2010-2013 |

RTD | 08 02 01 | 27,99% | 13.960.465 | 9.883.706 | 13.087.936 | 13.087.936 | 50.020.042 |

RTD | 08 03 01 | 11,78% | 5.877.508 | 4.161.148 | 5.510.164 | 5.510.164 | 21.058.984 |

RTD | 08 04 01 | 19,85% | 9.899.379 | 7.008.545 | 9.280.668 | 9.280.668 | 35.469.260 |

RTD | 08 05 01 | 5,69% | 2.838.079 | 2.009.298 | 2.660.699 | 2.660.699 | 10.168.774 |

RTD | 08 06 01 | 10,90% | 5.435.692 | 3.848.352 | 5.095.961 | 5.095.961 | 19.475.967 |

RTD | 08 07 01 | 11,14% | 5.557.738 | 3.934.758 | 5.210.379 | 5.210.379 | 19.913.254 |

ΣΥΝΟΛΟ | 87,35% | 43.568.860 | 30.845.807 | 40.845.807 | 40.845.807 | 156.106.280 |

TREN | 06 06 02 |

ΣΥΝΟΛΟ |

ENTR | 02 04 01 01 | 3,57% | 1.673.498 | 1.568.904 | 1.568.904 | 1.568.904 | 6.380.210 |

ENTR | 02 04 01 02 | 3,48% | 1.632.642 | 1.530.602 | 1.530.602 | 1.530.602 | 6.224.448 |

ΣΥΝΟΛΟ (εξαιρ. ΕΖΕΣ) | 48.000.000 | 45.000.000 | 45.000.000 | 45.000.000 | 183.000.000 |

3.2. Διάρκεια της δράσης και των δημοσιονομικών επιπτώσεων:

Η κοινοτική συνεισφορά στο κοινό πρόγραμμα ΕΕΠΜ αναμένεται ότι θα θεσπιστεί με συναπόφαση του Συμβουλίου και του Κοινοβουλίου τον Μάιο του 2009, για αρχική περίοδο που θα διαρκέσει έως την 31η Δεκεμβρίου 2016. Οι δημοσιονομικές της επιπτώσεις στον προϋπολογισμό της ΕΕ θα παύσουν μετά το 2017.

3.3. Δημοσιονομικά χαρακτηριστικά:

Συνιστώμενη νέα γραμμή για τη συνένωση αναλήψεων υποχρεώσεων πολλαπλών γραμμών από το 2010 και έπειτα

Γραμμή προϋπολογισμού | Είδος δαπάνης | Νέα | Συνεισφορά ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |

Βλέπε ανωτέρω | ΜΥΔ | ΔΠ[20] | ΝΑΙ | ΝΑΙ | ΝΑΙ | αριθ. [1A] |

4. ΣΥΓΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ

4.1. Δημοσιονομικοί πόροι

Όλα τα ποσά που παρατίθενται στο παρόν δελτίο είναι ενδεικτικά και εκφράζονται σε σταθερές τιμές.

4.1.1. Συγκεφαλαιωτικός πίνακας των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)

εκατ. ευρώ (με 3 δεκαδικά ψηφία)

Είδος δαπάνης | Τμήμα αριθ. | Έτος 2009 | 2010 | 2011 | 2012 | 2013 και επόμενα | Σύνολο |

Επιχειρησιακές δαπάνες |

Πιστώσεις ανάληψης υποχρεώσεων (ΠΑΥ) | 8.1. | α | 17 | 48 | 45 | 45 | 45 | 200 |

Πιστώσεις πληρωμών (ΠΠ) | β | 0 | 6 | 21.5 | 36.5 | 136 | 200 |

Διοικητικές δαπάνες περιλαμβανόμενες στο ποσό αναφοράς[21] |

Τεχνική και διοικητική βοήθεια (ΜΔΠ) | 8.2.4. | γ | 0 | 0 | 0 | 0 | 0 | 0 |

ΣΥΝΟΛΙΚΟ ΠΟΣΟ ΑΝΑΦΟΡΑΣ |

Πιστώσεις ανάληψης υποχρεώσεων | α+γ | 17 | 48 | 45 | 45 | 45 | 200 |

Πιστώσεις πληρωμών | β+γ | 0 | 6 | 21.5 | 36.5 | 136 | 200 |

Διοικητικές δαπάνες μη περιλαμβανόμενες στο ποσό αναφοράς[22] |

Ανθρώπινοι πόροι και συναφείς δαπάνες (ΜΔΠ) | 8.2.5. | δ | 0,117 | 0,176 | 0,176 | 0,176 | 0,704 | 1,349 |

Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6. | ε | 0,007 | 0,014 | 0,014 | 0,044 | 0,106 | 0,185 |

Συνολικές ενδεικτικές δημοσιονομικές δαπάνες της δράσης |

ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 17,124 | 48,190 | 45,190 | 45,220 | 45,810 | 201,534 |

ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 0,124 | 6,190 | 21,690 | 36,720 | 136,810 | 201,534 |

Λεπτομέρειες σχετικά με τη συγχρηματοδότηση

(i) Σε επίπεδο προγράμματος

Θα παρασχεθεί κοινοτική συνεισφορά ύψους έως 200 εκατομ. ευρώ, υπό την προϋπόθεση επένδυσης τουλάχιστον 200 εκατομμυρίων ευρώ από τα συμμετέχοντα κράτη για την περίοδο 2009-2016 μέσω των εθνικών τους προγραμμάτων. Οι δαπάνες λειτουργίας της ειδικής εκτελεστικής δομής υπόκεινται σε ανώτατο όριο 16 εκατομ. ευρώ (4% του συνολικού κόστους) και καλύπτονται με τη συνεισφορά σε χρήμα των μελών της EURAMET e.V. που συμμετέχουν στο ΕΕΠΜ. (ii) Σε επίπεδο έργου

Για την κατανομή της χρηματοδότησης από τους εθνικούς προϋπολογισμούς που έχουν δεσμευθεί και από τη συνεισφορά της Κοινότητας στα επιλεγόμενα έργα ΕΕΠΜ τηρείται η σειρά του πίνακα κατάταξης.

Τέλος, τα μέλη της EURAMET e.V. που συμμετέχουν στο ΕΕΠΜ συγχρηματοδοτούν τα εν λόγω έργα, βάσει της συμφωνίας που θα συναφθεί μεταξύ της ειδικής εκτελεστικής δομής και των εθνικών προγραμμάτων των συμμετεχόντων κρατών.

εκατ. ευρώ (με 3 δεκαδικά ψηφία)

Συγχρηματοδότης οργανισμός | Έτος 2009 | 2010 | 2011 | 2012 | 2013 και επόμενα | Σύνολο |

Συμμετέχοντα κράτη μέλη | στ | 17 | 48 | 45 | 45 | 45 | 200 |

Κοινοτική συμμετοχή | α+γ | 17 | 48 | 45 | 45 | 45 | 200 |

Διοικητικές δαπάνες | δ+ε | 0,124 | 0,190 | 0,190 | 0,220 | 0,810 | 1,534 |

ΣΥΝΟΛΟ ΠΑΥ περιλαμβανομένης της συγχρηματοδότησης | α+γ+δ+ε+στ | 34,124 | 96,190 | 90,190 | 90,220 | 90,810 | 401,534 |

4.1.2. Συμβατότητα με το δημοσιονομικό προγραμματισμό

( Η πρόταση είναι συμβατή με τον ισχύοντα δημοσιονομικό προγραμματισμό.

( Η πρόταση απαιτεί επαναπρογραμματισμό του σχετικού τομέα των δημοσιονομικών προοπτικών.

( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[23] (σχετικά με το μέσο ευελιξίας ή με την αναθεώρηση των δημοσιονομικών προοπτικών).

4.1.3. Δημοσιονομικές επιπτώσεις στα έσοδα

( Η πρόταση δεν έχει δημοσιονομικές επιπτώσεις στα έσοδα

( Η πρόταση έχει δημοσιονομικές επιπτώσεις – οι επιπτώσεις στα έσοδα είναι οι ακόλουθες:

εκατ. ευρώ (με 3 δεκαδικά ψηφία)

Πριν από τη δράση [Έτος ν-1] | Κατάσταση μετά τη δράση |

Σύνολο ανθρώπινων πόρων |

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

5.1. Ανάγκ η που πρέπει να καλυφθεί βραχυπρόθεσμα ή μακροπρόθεσμα

Η συνεισφορά της Κοινότητας απαιτείται για την συγκρότηση και λειτουργία του ΕΕΠΜ προκειμένου να εξασφαλιστεί η συγχρηματοδότηση των δραστηριοτήτων από τα συμμετέχοντα κράτη. Η συνεισφορά της Κοινότητας θα χρησιμοποιηθεί ιδίως για τη συγχρηματοδότηση συμμετεχόντων σε έργα ΕΕΠΜ που θα επιλεγούν μετά από προσκλήσεις υποβολής προτάσεων.

5.2. Προστιθέμενη αξία της κοινοτικής συμμετοχής, συνέπεια της πρότασης με άλλα δημοσιονομικά μέσα και δυνατ ότητα συνέργειας

Η μετρολογική έρευνα έχει έντονο χαρακτήρα δημόσιου αγαθού και αποτελεί κύρια δραστηριότητα υποστήριξης των κυβερνητικών ρυθμίσεων και της τυποποίησης. Στις ευρωπαϊκές χώρες τα εθνικά ερευνητικά προγράμματα μετρολογίας υλοποιούνται σε πλήρη απομόνωση και τα κράτη μέλη της ΕΕ δεν έχουν κατορθώσει να δημιουργήσουν μόνα τους ένα ενιαίο και πραγματικά ολοκληρωμένο ΕΕΠΜ.

5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείριση βάσει δραστηριοτήτων)

Το ΕΕΠΜ θα ενσωματώσει εθνικά προγράμματα από είκοσι δύο συμμετέχοντα κράτη σε ένα ενιαίο κοινό ερευνητικό πρόγραμμα και θα υποστηρίξει, ειδικότερα, τους στόχους των ευρωπαϊκών εθνικών συστημάτων μετρήσεων. Το ΕΕΠΜ θα επιταχύνει την ανάπτυξη, την επικύρωση και την αξιοποίηση νέων τεχνικών μέτρησης και θα στηρίξει την κατάρτιση και την εφαρμογή οδηγιών και κανονισμών.

5.4. Μέθοδος υλοποίησης (ενδεικτική)

( Κεντρική διαχείριση

( απευθείας από την Επιτροπή

( έμμεσα με ανάθεση σε:

( εκτελεστικούς οργανισμούς

( οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού

( εθνικούς ή διεθνείς δημόσιους οργανισμούς/οργανισμούς ιδιωτικού δικαίου με αποστολή δημόσιας υπηρεσίας και με εγγυήσεις των κρατών μελών, της Ισλανδίας, του Ισραήλ, της Νορβηγίας, της Ελβετίας και της Τουρκίας.

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

6.1. Σύστημα παρακολούθησης

Μετά τη θέσπισή του, το ΕΕΠΜ θα παρακολουθείται μέσω ετήσιων εκθέσεων της ειδικής εκτελεστικής δομής.

6.2. Αξιολόγηση

6.2.1. Εκ των προτέρων αξιολόγηση

Η προτεινόμενη πρωτοβουλία εξετάστηκε στο πλαίσιο εκτίμησης των επιπτώσεων και ως μέρος μιας εκ των προτέρων αξιολόγησης (επισυνάπτεται στον φάκελο).

6.2.2. Μέτρα που ελήφθησαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες του παρελθόντος)

Το προτεινόμενο μοντέλο διοίκησης βασίστηκε στην πείρα που έχει αποκτηθεί από την πρώτη πρωτοβουλία του άρθρου 169, κατά τη διάρκεια του 6ου προγράμματος-πλαισίου, δηλαδή της πρωτοβουλίας EDCTP.

6.2.3. Όροι και συχνότητα των μελλοντικών αξιολογήσεων

Η ενδιάμεση και η τελική αξιολόγηση του ΕΕΠΜ θα διενεργηθούν από την Επιτροπή και θα καλύψουν την ποιότητα και την αποτελεσματικότητα της υλοποίησης, συμπεριλαμβανομένης της επιστημονικής, διαχειριστικής και οικονομικής ενοποίησης του ΕΕΠΜ, καθώς και την πρόοδο προς την επίτευξη των στόχων που καθορίζονται στο παράρτημα Ι της παρούσας πρότασης.

7. Μετρα για την καταπολεμηση της απατησ

Το άρθρο 7 της απόφασης για το ΕΕΠΜ ορίζει ότι κατά την υλοποίηση του κοινού προγράμματος, τα συμμετέχοντα κράτη λαμβάνουν τα αναγκαία νομοθετικά, κανονιστικά και διοικητικά ή άλλα μέτρα για την προστασία των οικονομικών συμφερόντων των Κοινοτήτων. Συγκεκριμένα, τα συμμετέχονται κράτη παρέχουν επαρκείς εγγυήσεις για την πλήρη επιστροφή στην ειδική εκτελεστική δομή κάθε οφειλόμενου στην Κοινότητα ποσού.

Το άρθρο 8 της απόφασης για το ΕΕΠΜ ορίζει ότι η Επιτροπή και το Ελεγκτικό Συνέδριο μπορούν να προβαίνουν, μέσω των μονίμων ή άλλων υπαλλήλων τους, σε όλους τους αναγκαίους ελέγχους και επιθεωρήσεις για τη διασφάλιση της χρηστής διαχείρισης των κοινοτικών πόρων και την προστασία των οικονομικών συμφερόντων της Κοινότητας από απάτη ή παρατυπία. Προς το σκοπό αυτό, τα συμμετέχοντα κράτη ή/και η ειδική εκτελεστική δομή θέτουν, εν ευθέτω χρόνω, στη διάθεση της Επιτροπής και του Ελεγκτικού Συνεδρίου όλα τα σχετικά έγγραφα.

Περαιτέρω μέτρα για την καταπολέμηση της απάτης θα υλοποιηθούν ως μέρος της λεπτομερούς συμφωνίας μεταξύ της Επιτροπής και της ειδικής εκτελεστικής δομής.

8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ

8.1. Στόχοι της πρότασης από πλευράς δημοσιονομικού κόστους

Πιστώσεις ανάληψης υποχρεώσεων σε εκατ. ευρώ (με 3 δεκαδικά ψηφία)

Έτος 2007 | Έτος 2008 | Έτος 2009 | Έτος 2010 | Έτος 2011 | Έτος 2012 |

Μόνιμοι ή έκτακτοι υπάλληλοι[27] (XX 01 01) | A*/AD |

B*, C*/AST |

Προσωπικό που χρηματοδοτείται [28] βάσει του άρθρου XX 01 02 |

Λοιπό προσωπικό [29] που χρηματοδοτείται βάσει του άρθρου XX 01 04/05 |

ΣΥΝΟΛΟ |

8.2.2. Περιγραφή των καθηκόντων που απορρέουν από τη δράση

8.2.3. Πηγές ανθρώπινων πόρων (Κανονισμός Υπηρεσιακής Κατάστασης)

( Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν

( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσια Στρατηγική Πολιτική/Προσχέδιο Προϋπολογισμού) για το έτος ν

( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ

( Θέσεις προς αναδιάταξη με χρησιμοποίηση των υφιστάμενων πόρων της διαχειρίστριας υπηρεσίας (εσωτερική αναδιάταξη)

( Θέσεις που απαιτούνται για το έτος ν αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους

8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)

εκατ. ευρώ (με 3 δεκαδικά ψηφία)

Έτος 2009 | Έτος 2010 | Έτος 2011 | Έτος 2012 | Έτος 2013 και επόμενα | ΣΥΝΟΛΟ |

Άλλη τεχνική ή διοικητική βοήθεια |

- εσωτερική (intra muros) |

- εξωτερική (extra muros) |

Σύνολο τεχνικής και διοικητικής βοήθειας | 0 | 0 | 0 | 0 | 0 | 0 |

Για τα έξοδα λειτουργίας της ειδικής εκτελεστικής δομής έχει καθορισθεί το συνολικό ανώτατο ποσό των 16 εκατομμυρίων ευρώ, το οποίο θα καλυφθεί αποκλειστικά από τα συμμετέχοντα κράτη.

Υπολογισμός– Εκτιμώμενες δαπάνες της ειδικής εκτελεστικής δομής |

Η εκτίμηση των δαπανών βασίζεται σε εκτιμήσεις που διέθεσε η EURAMET e.V. στηριζόμενη στις εμπειρίες από τα προγράμματα iMERA, ERA-NET και iMERA Plus. Οι συνολικές δαπάνες για την περίοδο 2010-2016 περιλαμβάνουν: - Διαχείριση του ΕΕΠΜ διευθυντής προγράμματος και γραμματειακή/γραφειακή υποστήριξη - Δαπάνες διάδοσης και επικοινωνιών: εκδηλώσεις, υλικό, τύπος και εκτυπώσεις, ιστότοπος - Υποστήριξη , συντήρηση και άδειεςτεχνολογιών πληροφοριών - Οδοιπορικά - Αξιολόγηση προτάσεων από ανεξάρτητους εμπειρογνώμονες: αμοιβές και οδοιπορικά εμπειρογνωμόνων |

8.2.5. Δημοσιονομικές δαπάνες για ανθρώπινο δυναμικό και συναφείς δαπάνες που δεν περιλαμβάνονται στο ποσό αναφοράς

Τα στοιχεία σχετικά με τις δαπάνες για ανθρώπινους πόρους και τις διοικητικές δαπάνες που δεν περιλαμβάνονται στο ποσό αναφοράς, πρέπει να θεωρούνται ως εσωτερικές αναδιατάξεις στα κονδύλια για τις διοικητικές αναλήψεις υποχρεώσεων του 7ου ΠΠ.

εκατ. ευρώ (με 3 δεκαδικά ψηφία)

Κατηγορία ανθρωπίνων πόρων | Έτος 2009 | Έτος 2010 | Έτος 2011 | Έτος 2012 | Έτος 2013 και επόμενα |

Μόνιμοι και έκτακτοι υπάλληλοι Γραμμή προϋπολογισμού XXXXXX | 0,117 | 0,176 | 0,176 | 0,176 | 0.704 |

Προσωπικό που χρηματοδοτείται από το άρθρο XXXXX (επικουρικοί υπάλληλοι, αποσπασμένοι εθνικοί υπάλληλοι, συμβασιούχοι, κλπ.) (να αναφερθεί η γραμμή του προϋπολογισμού) |

Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 0,117 | 0,176 | 0,176 | 0,176 | 0.704 |

Υπολογισμός– Μόνιμοι και έκτακτοι υπάλληλοι |

Μέση δαπάνη 117.000 ευρώ ανά θέση ΙΠΑ. Κατά το έτος 2009 λαμβάνεται υπόψη 1 ΙΠΑ για τη φάση της διαπραγμάτευσης των συμβάσεων. Από το 2010 έως το 2016 λαμβάνονται υπόψη 1,5 ΙΠΑ. |

Υπολογισμός– Προσωπικό που χρηματοδοτείται από το άρθρο XX 01 02 |

Προβλέπονται 1,5 ΙΠΑ/έτος για την παρακολούθηση της παρούσας πρωτοβουλίας από τις υπηρεσίες της Επιτροπής από το 2010 και έπειτα. Απαιτείται 1 ΙΠΑ για τη φάση της διαπραγμάτευσης των συμβάσεων που αναμένεται να αρχίσει το δεύτερο εξάμηνο του 2009. Τα κύρια καθήκοντα θα είναι τα εξής:

Συμμετοχή σε συνεδριάσεις της επιτροπής ΕΕΠΜ και στις συνεδριάσεις του Ερευνητικού Συμβουλίου του ΕΕΠΜ ως μέλος, +/- 3-4 διήμερες συνεδριάσεις/έτος (επίπεδο Διευθυντή/Προϊσταμένου διοικητικής μονάδας)

Συμμετοχή ως παρατηρητής στην αξιολόγηση προτάσεων για το ΕΕΠΜ, 2-3 ημέρες ετησίως (επίπεδο αρμόδιου για το έργο υπαλλήλου)

Συμμετοχή σε συναντήσεις εργασίας και εκδηλώσεις διάδοσης, 2-3 φορές ετησίως (επίπεδο αρμόδιου για το έργο υπαλλήλου)

Διαπραγμάτευση και κατάρτιση συμφωνίας με την ειδική εκτελεστική δομή (επίπεδο αρμόδιου για το έργο υπαλλήλου+ επίπεδο βοηθού)

Παρακολούθηση και υλοποίηση βάσει ετήσιων εκθέσεων και συντονισμός της ενδιάμεσης και της τελικής αξιολόγησης (επίπεδο αρμόδιου για το έργο υπαλλήλου)

Δημοσιονομικός και νομικός έλεγχος της υλοποίησης του ΕΕΠΜ (επίπεδο αρμόδιου λογιστή)

8.2.6. Άλλες διοικητικές δαπάνες που δεν περιλαμβάνονται στο ποσό αναφοράς εκατ. ευρώ (με 3 δεκαδικά ψηφία) |

Έτος 2009 | Έτος 2010 | Έτος 2011 | Έτος 2012 | Έτος 2013 και επόμενα | ΣΥΝΟΛΟ |

08 01 02 11 01 – Αποστολές | 0,007 | 0,014 | 0,014 | 0,014 | 0,056 | 0,105 |

08 01 02 11 02 – Συνεδριάσεις και διασκέψεις |

08 01 02 11 03 – Επιτροπές[31] |

08 01 02 11 04 – Μελέτες και παροχή συμβουλών |

08 01 02 11 05 – Συστήματα πληροφοριών |

2 Σύνολο άλλων δαπανών διαχείρισης (08 01 02 11) | 0,007 | 0,014 | 0,014 | 0,014 | 0,056 | 0,105 |

3 Λοιπές δαπάνες διοικητικής φύσεως Ανεξάρτητοι εμπειρογνώμονες για ενδιάμεση και τελική αξιολόγηση. | 0,030 | 0,050 | 0,080 |

Σύνολο διοικητικών δαπανών, εκτός ανθρώπινου δυναμικού και συναφών δαπανών (που ΔΕΝ περιλαμβάνονται στο ποσό αναφοράς) | 0,007 | 0,014 | 0,014 | 0,044 | 0,106 | 0,185 |

Τα στοιχεία σχετικά με δαπάνες για ανθρώπινους πόρους και διοικητικές δαπάνες που δεν περιλαμβάνονται στο ποσό αναφοράς, πρέπει θεωρούνται ως εσωτερικές αναδιατάξεις στα κονδύλια για τις διοικητικές αναλήψεις υποχρεώσεων του 7ου ΠΠ.

Υπολογισμός - Άλλες διοικητικές δαπάνες μη περιλαμβανόμενες στο ποσό αναφοράς |

Αποστολές: Οι δαπάνες στηρίζονται σε μέσο κόστος οδοιπορικών 700 ευρώ ανά αποστολή, συν 149,63 ευρώ ημερήσια αποζημίωση· μέση διάρκεια αποστολής 1,5 ημέρα· αριθμός και είδος των αποστολών: 4 αποστολές ετησίως για δύο υπαλλήλους προκειμένου να παραστούν στις συνεδριάσεις του ΕΕΠΜ, 3 αποστολές ετησίως για έναν υπάλληλο προκειμένου να παραστεί σε ημερίδες εργασίας και σε άλλες εκδηλώσεις, 4 αποστολές ετησίως για έναν υπάλληλο προκειμένου να παραστεί σε συνεδρίαση της επιτροπής του ΕΕΠΜ (εάν συνέρχεται εκτός Βρυξελλών). Για το 2009, έχει υπολογιστεί το ήμισυ των ετήσιων δαπανών. Εξωτερική αρωγή: Εκτιμήσεις των δαπανών για εξωτερική αρωγή για την ενδιάμεση και την τελική αξιολόγηση με 3 εξωτερικούς εμπειρογνώμονες. Το κόστος της ενδιάμεσης αξιολόγησης εκτιμάται σε 30.000 ευρώ και της τελικής αξιολόγησης σε 50.000 ευρώ (συμπεριλαμβανομένων της αμοιβής, της ημερήσιας αποζημίωσης και των οδοιπορικών) των εμπειρογνωμόνων. |

[1] Η Ένωση Εθνικών Ινστιτούτων Μετρολογίας (EURAMET e.V.) αποτελεί την ειδική εκτελεστική δομή του ΕΕΠΜ. Ιδρύθηκε το 2007 βάσει του γερμανικού δικαίου ως μη κερδοσκοπική ένωση και συνιστά τον ευρωπαϊκό περιφερειακό οργανισμό μετρολογίας.

[2] Απόφαση αριθ. 1982/2006/ΕΚ, ΕΕ L 412 της 30.12.2006, σ. 1

[3] Απόφαση αριθ. 971/2006/ΕΚ, ΕΕ L 400 της 30.12.2006, σ. 86

[4] ΕΕ C της , σ. .

[5] ΕΕ C της , σ. .

[6] ΕΕ C της , σ. .

[7] ΕΕ L 412 της 30.12.2006, σ. 1.

[8] ΕΕ L 400 της 30.12.2006, σ. 86

[9] C(2007)2460 της 11ης Ιουνίου 2007

[10] ΕΕ L 248 της 16.09.2002, σ. 1.

[11] ΕΕ L 357 της 31.12.2002, σ. 1.

[12] ΕΕ L 312 της 23.12.1995, σ. 1.

[13] ΕΕ L 292 της 15.11.1996, σ. 2.

[14] ΕΕ L 136 της 31.05.1999, σ. 1.

[15] ΕΕ C 323 της 30.12.2006, σ. 1.

[16] ΕΕ L 391της 30.12.2006, σ.1.

[17] Σε αντίθεση με τα υπόλοιπα στοιχεία, το ποσό αυτό αποτελεί δεσμευτικό ανώτατο όριο στο πλαίσιο του υπολογισμού των ισόποσων κονδυλίων των συμμετεχόντων κρατών.

[18] Η παρακολούθηση της συνεισφοράς της Κοινότητας περιλαμβάνει όλες τις δραστηριότητες ελεγκτικής και εποπτικής φύσεως, εκ των προτέρων και/ή εκ των υστέρων, οι οποίες κρίνονται αναγκαίες για τη διεκπεραίωση, με ικανοποιητικό τρόπο, των εκτελεστικών καθηκόντων τα οποία ανατίθενται από την Επιτροπή. Οι δραστηριότητες αυτές έχουν ως στόχο να εξασφαλίσουν την εύλογη βεβαιότητα όσον αφορά τη νομιμότητα και την κανονικότητα των υποκείμενων συναλλαγών, και την επιλεξιμότητα των δηλούμενων δαπανών.

[19] Συνιστάται να συσταθεί ενιαία γραμμή προϋπολογισμού για την πρωτοβουλία αυτή από το 2010 και έπειτα.

[20] Διαχωριζόμενες πιστώσεις

[21] Πρόκειται για δαπάνες στήριξης για τα λειτουργικά έξοδα της ειδικής εκτελεστικής δομής του ΕΕΠΜ. Το ποσό αυτό δεν θα ληφθεί υπόψη για την εφαρμογή του ανωτάτου ορίου διοικητικών δαπανών του εβδόμου προγράμματος-πλαισίου (16 εκατομ. ευρώ).

[22] Το ποσό αναφοράς είναι η συνεισφορά της Κοινότητας στο ΕΕΠΜ.

[23] Βλ. σημεία 19 και 24 της διοργανικής συμφωνίας.

[24] Να προστεθούν στήλες εάν είναι αναγκαίο, π.χ. εάν η διάρκεια της δράσης υπερβαίνει τα 6 έτη

[25] Όπως περιγράφεται στο